hotchpotch/miracl-hf-unified huggingface dataset:
ম্যাসিডনের ক্যারানোস
ক্যারানোস () বা কারানুস ম্যাসিডন শাসনকারী আর্গিয়াদ রাজবংশের প্রথম রাজা ছিলেন। ঐতিহাসিক থিওপম্পাস তাঁর গ্রন্থে আর্গিয়াদ রাজবংশের প্রতিষ্ঠাতা হিসেবে ক্যারানোসের প্রথম উল্লেখ করেন।
গ্রিক প্রবাদ অনুযায়ী, ক্যারানোস গ্রিক প্রবাদপ্রতিম বীর হেরাক্লিসের বংশধর আর্গোস রাজ্যের রাজা তেমেনোসের পুত্র ছিলেন। প্লুতার্ক ক্যারানোসের সঙ্গে হেরাক্লিসের সম্পর্ককে স্বীকার করে ক্যারানোসের বংশধর মহান আলেকজান্ডারকে হেরাক্লিসের বংশধর হিসেবে প্রতিপন্ন করার চেষ্টা করেছেন। টেমেনোসের মৃত্যুর পর আর্গোস রাজ্যের সিংহাসন নিয়ে বিবাদ উপস্থিত হলে ক্যারানোস নিজের নতুন রাজ্য প্রতিষ্ঠার উদ্দেশ্যে উত্তরদিকে বেড়িয়ে পড়েন। অবশেষে তিনি একটি সবুজ প্রাকৃতিক সমৃদ্ধ উপত্যকা আবিষ্কার করেন, যেখানে তিনি "আইগাই" () নামক একটি নগরী স্থাপন করেন।
জাস্টিনের মতে, ক্যারানোস বিশাল গ্রিক সৈন্য নিয়ে নতুন রাজ্য তৈরীর উদ্দেশ্যে এডেসা নামক শহরটি অধিকার করে তাঁর রাজধানীতে পরিণত করেন। আবার, ইউসিবিয়াস রচিত ক্রনিসিওঁ গ্রন্থে উল্লিখিত যে, নিজের রাজ্যস্থাপনে আগ্রহী ক্যারানোস যখন সেনাসংগ্রহে উদগ্রীব, মোলসোই রাজ্যের রাজা প্রতিবেশী রাজ্যের বিরুদ্ধে যুদ্ধে তাঁর সাহায্য প্রার্থনা করেন। যুদ্ধে জয়ী হলে তিনি ক্যারানোসকে তাঁর রাজত্বের অর্ধাংশ দান করবেন বলে প্রতিশ্রুতিবদ্ধ হন। যুদ্ধে তাঁদের জয়লাভ হন এবং ক্যারানোস প্রতিশ্রুতি মতো নতুন রাজ্য লাভ করেন, যেখানে তিনি পরবর্তী ত্রিশ বছর রাজত্ব করেন।
উদাল
উদাল (), (বৈজ্ঞানিক নাম: Sterculia villosa), (Tamil ஓடல் (ōḍal)) হচ্ছে দক্ষিণ এশিয়ার একটি উদ্ভিদ প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
উদাল ২০ মিটার বা ততোধিক উঁচু পত্রমোচী মাথা ছড়ান গাছ। এদের বাকল সাদাটে রঙের। এদের পাতার বোঁটা লম্বা, ফলক বড় ও পাতা খাঁজকাটা, পাতার প্রশাখার আগায় পাতা ঘনবদ্ধ। এদের নিষ্পত্র শাখার লম্বা, ও ঝুলন্ত ডাঁটায় অনেকগুলি ফুল হয়, ফুল পুংলিঙ্গ ও উভয়লিঙ্গ, ফুল ১.৫ সেমি চওড়া। ফুলগুলি হলুদ রঙের, ফুলের ভেতর বেগুনি। এদের ডাঁটায় একসঙ্গে কয়েকটি রোমশ বিদারী শুষ্ক ফল গুচ্ছবদ্ধ, পাকলে গাঢ় লাল। এই গাছের বড় বড় কয়েকটি বীজ থাকে এবং বীজের রং কালো। বাংলাদেশসহ ক্রান্তীয় এশিয়ার প্রজাতি, বাকল থেকে আঁশ পাওয়া যায়। এদের বীজে চাষ করা হয়।
উদাল গাছের কাঠ বাদামি রংয়ের হয়ে থাকে । কাঠ সাধারণত নরম ও হালকা হয়। এই গাছের কাঠ দিয়ে চা বাক্স বানানো হয়। এই গাছের বাকল থেকে এক ধরনের আঁশ পাওয়া যায়, সে আঁশ দিয়ে মোটা রশি তৈরি করা হয়।
ভারতে প্রাপ্ত পিয়েরিডি গোত্রের প্রজাপতির তালিকা
এই পাতাটি তে ভারতে প্রাপ্ত পিয়েরিডি গোত্রের প্রজাপতিতেদের বৈঞগানিক নামসহ নথিভূক্ত করা হল। ভারতে মোট পিয়েরিডি প্রজাপতিদের সংখ্যা ১০৯টি। পশ্চিমবঙ্গে এখনও পর্যন্ত ৩৯টির সন্ধান পাওয়া গেছে। এই গোত্রে সাধারণত সাদা হলুদ প্রজাপতিরা পড়ে।
পৃথিবীতে পিয়েরিডি গোত্রের প্রজাপতিতেদের চারটি উপগোত্রে বিভক্ত করা যায়। এদের মধ্যে পিয়েরিনি এবং কোলিয়াডিনি এই দুটি উপগোত্রের প্রজাপতি ভারতে বেশী পরিমানে দেখা যায়।
ম্যাসিডনের কোইনোস
কোইনোস () ম্যাসিডন শাসনকারী আর্গিয়াদ রাজবংশের দ্বিতীয় রাজা ছিলেন।
ম্যাসিডনের ঐতিহাসিক পেল্লার মার্সিয়াস কোইনোসের নামকরণের পেছনে একটি কাহিনীর বর্ণনা করেছেন। কোইনোসের জন্মের সময় কলকিস থেকে জনৈক নপিস ক্যারানোসের সভায় উপস্থিত হন। পুত্রের নামকরণের ব্যাপারে ক্যারানোস ও তাঁর রাণীর মধ্যে মতভেদ দেখা দিলে তাঁরা নপিসের শরণাপন্ন হন। ক্যারানোস ও তাঁর রাণীর উভয়ের কারোরই পছন্দের নাম না নিয়ে নপিস তাঁর নাম রাখেন কোইনোস (সাধারণ)। কোইনোস ৭৭৮ থেকে ৭৫০ খ্রিস্টপূর্বাব্দ পর্য্যন্ত শাসন করেন।
অলকা কৌশল
'অলকা কৌশল ' (বাংলা : কবুল করলাম) বিখ্যাত ধারাবাহিক কবুল হ্যায় তে ভিলেনের (রাজিয়া গফুর আহমেদ সিদ্দিকী) চরিত্রে অভিনয় করেছেন।তিনি বজরঙ্গী ভাইজান চলচিত্রে ও অভিনয় করেছেন।
গোলাপী ভুঁই চাঁপা
গোলাপী ভুঁই চাঁপা বা গোলাপী ঘাস ফুল (দ্বিপদ নাম:Zephyranthes rosea) কন্দক জাতীয় লিলি পরিবারভুক্ত গাছ। এদের ইংরাজী নাম Rosy Rain lily, Rose Fairy Lily, Rose Zephyr Lily বা pink rain lily। এই প্রজাতিটি বাগানের বাহারি উদ্ভিদ হিসেবে বাগানের জন্য লাগানো হয়ে থাকে।
গোলাপী ভুঁই চাঁপা শুধু বর্ষাতে ফোটে; হয়তো তাই এর নাম বৃষ্টি লিলি। সব লিলিই ভূঁই ফোড় শ্রেনীর কারণ এই ধরনের ফুল গাছের ডাল থেকে হয় না, মাটি ফুঁড়ে ফুলের স্টিক বেরোয়। এদের ফুল সাদা, হলুদ ও গোলাপী রঙের হতে পারে। সাদার উপরে খয়েরী ডোরা আঁকা একটি প্রজাতিও পাওয়া যায়।
গোলাপী ভুঁই চাঁপায় এক ধরনের ক্যাটারপিলার হয় ঝাঁকে ঝাঁকে। পাতা খেয়ে শেষ করে ফেলে। এগুলো এক প্রকার মথের ক্যাটারপিলার। তার নাম লিলি মথ। এই লিলি মথের লার্ভাগুলি শালিকের প্রিয় খাদ্য।
ওম পুরি
ওম রাজেশ পুরি ওবিই (জন্ম: ১৮ অক্টোবর ১৯৫০- মৃত্যু: ৬ জানুয়ারি, ২০১৭) ছিলেন একজন ভারতীয় অভিনেতা যিনি মূলত ভারতীয় এবং ব্রিটিশ মূলধারার বাণিজ্যিক চলচ্চিত্রে অভিনয় করে থাকেন। এছাড়াও তিনি মুক্তধারার চলচ্চিত্র, আর্ট ফিল্ম এবং হলিউডে অসাধারন অভিনয়ের খ্যাতি রয়েছে। তিনি সর্বাধিক ৪ বার ভারতীয় বেসামরিক পদ্মশ্রী পুরস্কারে ভূষিত হয়েছেন।
ওম পুরি ভারতের পাঞ্জাবের পাতিয়ালার একটি হিন্দু পরিবারে জন্মগ্রহণ করেন। তার পিতা রেলওয়ে এবং ভারতীয় সেনাবাহিনীতে কর্মরত ছিলেন। ওম পুরি পুনের "ভারতীয় চলচ্চিত্র ও টেলিভিশন ইনস্টিটিউট" থেকে স্নাতক সম্পন্ন করেন। তিনি ১৯৭৩ সালে "ন্যাশনাল স্কুল অব ড্রামার" একজন প্রাক্তন ছাত্র ছিলেন; যেখানে অপর আরেক খ্যাতনামা অভিনেতা নাসিরুদ্দিন শাহ্ তার সহ-পাঠি ছিলেন।
৬ জানুয়ারি, ২০১৭ সালে হৃদরোগে আক্রান্ত হয়ে ৬৬ বছর বয়েসে মারা যান এই প্রতিভাবান অভিনেতা।
শালিনী কাপুর সাগর
শালিনী কাপুর সাগর (বাংলা : কবুল করলাম) একজন ভারতীয় ধারাবাহিকের অভিনেত্রী।তিনি কবুল হ্যায় সহ অনেক ধারাবাহিকে অভিনয় করেছেন।
পিংক ফ্লয়েড: লাইভ অ্যাট পম্পেই
পিংক ফ্লয়েড: লাইভ অ্যাট পম্পেই () ১৯৭২ সালে ইতালির প্রাচীন রোমান অ্যামি্পথিয়েটার পম্পেইতে সঞ্চালিত ইংরেজ প্রগ্রোসিভ রক ব্যান্ড পিংক ফ্লয়েড সমন্বিত একটি কনসার্ট প্রামাণ্য চলচ্চিত্র। এটি পরিচালনা করেছেন আর্দ্রিয়ান মেইবেন। যদিও ব্যান্ডটি তাদের কর্মজীবনে এই একটি চলচ্চিত্রে লাইভ সেট পরিচালনা করে যেখানে কোন দর্শকের উপস্থিত ছিল না।
অক্টোবর ১৯৭১ সালে, ভিড়িওর মূল ফুটেজসমূহ অ্যামি্পথিয়েটারের কাছাকাছি চার দিন ধরে শুট করা হয়েছিল, স্টুডিও মানের ২৪-ট্র্যাক রেকর্ডারসহ ব্যান্ডের নিয়মিত ভ্রমণ উপযোগী বাদ্যযন্ত্র ব্যবহার করে। অতিরিক্ত ফুটেজসমূহ ডিসেম্বর ১৯৭২ সালে প্যারিসের টেলিভিশন স্টুডিওতে শুট করা হয়েছে যা মূল মৃক্তির সাথে সংযুক্ত ছিল। ব্যান্ডের "দ্য ডার্ক সাইড অব দ্য মুন" অ্যালবামের অতিরিক্ত স্টুডিও উপাদান এবং অ্যাবে রোড স্টুডিওর সাক্ষাত্কার সহকারে চলচ্চিত্রটি ১৯৭৪ সালে পুনমুক্তি দেয়া হয়।
পরবর্তীকালে ভিডিও সংস্করণে চলচ্চিত্রটি বহুবার মুক্তি দেয়া হয় এবং ২০০৩ সালে পরিচালক মেইবেন কর্তৃক এর একটি "ডিরেক্টর'স কাট" ডিভিডি প্রকাশিত হয় যেখানে ১৯৭১ সালের মূল ফুটেজ সম্মিলনের পাশাপাশি পম্পেই এলাকার বাড়তি সমসাময়িক শট অর্ন্তভূক্ত করা হয়েছে।
এই নামেও পরিচিত:
ধাঙ্কার গ্রাম
ধাঙ্কার গ্রাম ( দাঙ্কার, ড্রাঙ্খার; "Brang-mkhar" or "Grang-mkhar") একটি বিশাল উঁচু গ্রাম যেটি ভারতের হিমাচল প্রদেশের স্পিতি উপত্যকার রাজধানী ছিল। এই গ্রামটি সমুদ্রপৃষ্ঠ থেকে ৩,৮৯৪মি (১২,৭৭৪ফুট), টাবো, আর কাজা,হিমাচল প্রদেশ ।গ্রামের ওপরেস্থানীয় মঠ ধাঙ্কার গোম্পফা।
১৯৯০-এর মার্কিন চলচ্চিত্রের তালিকা
১৯৯০ সালে মুক্তিপ্রাপ্ত আমেরিকার চলচ্চিত্রের তালিকা।
আফ্রিকার চলচ্চিত্রের তালিকা
নিম্নলিখিত তালিকাটি আফ্রিকার চলচ্চিত্রের একটি তালিকা। এটি দেশ অণুযায়ী বর্ণানুক্রমে সাজানো হয়েছে।
ম্যাসিডনের প্রথম ফিলিপ
প্রথম ফিলিপ () ম্যাসিডন শাসনকারী আর্গিয়াদ রাজবংশের ষষ্ঠ রাজা ছিলেন।
৬৪০ খ্রিস্টপূর্বাব্দে পিতা প্রথম আর্গিয়াসের মৃত্যুর পর প্রথম ফিলিপ ম্যাসিডনের সিংহাসন লাভ করেন। এই সাহসী ও বুদ্ধিমান শাসক ৬০২ খ্রিস্টপূর্বাব্দে ইলিরিয়দের সঙ্গে যুদ্ধে নিহত হলে তাঁর শিশুপুত্র প্রথম এরোপস পরবর্তী রাজা হিসেবে সিংহাসনে আসীন হন।
করম শাহ
করম শাহ বা ফকির করম শা () (? - ১৮১৩) ছিলেন ভারতীয় উপমহাদেশের ব্রিটিশ ইস্ট ইন্ডিয়া কোম্পানি-বিরোধী আন্দোলনের একজন ব্যক্তিত্ব এবং শেরপুরে সংঘটিত উনিশ শতকের প্রথমদিকের একজন পাগলপন্থি বিদ্রোহী ও সুফি সাধক। তিনি ১৭৭৫ সনে সুসঙ্গ পরগণায় এসে সেখানকার গারো ও হাজংদের সাম্যভাবমূলক বাউল ধর্মে দীক্ষিত করেন। প্রকৃতপক্ষে ১৮০২ সালে গারো এবং হাজংদের এই সাম্যভাবমূলক ও সত্যসন্ধানী সম্প্রদায়কে ময়মনসিংহের ইংরেজ কালেক্টর "পাগলপন্থী" বলে প্রথম উল্লেখ করেন। পরবর্তীকালে এই পাগলপন্থী সম্প্রদায় জমিদারগোষ্ঠীর শোষণ ও উৎপীড়নের বিরুদ্ধে সংঘবদ্ধ বিদ্রোহ করেছিল। করিম শাহের পুত্র টিপু শাহ পাগলপন্থী প্রজাবিদ্রোহের অন্যতম নায়ক। করম শাহ একজন পাঠান লোক ছিলেন এবং তিনি পাগলপন্থী সম্প্রদায়ের প্রতিষ্ঠাতারূপে পরিচিত ছিলেন।
করম শাহ টিপু শাহ-এর পিতা ছিলেন।
এস্তাদিও সান্তিয়াগো বার্নাব্যু
এস্তাদিও সান্তিয়াগো বার্নাব্যু () রিয়াল মাদ্রিদ ফুটবল ক্লাবের নিজেস্ব মাঠ বা হোম ভেন্যু। ফুটবল বিশ্বে এটি একটি অত্যন্ত পরিচিত মাঠ। আয়োতনে এই মাঠ ইউরপের বৃহত্তম মাঠগুলোর মধ্যে আন্যতম। বর্তমানে এই মাঠে একসাথে প্রায় নব্বই হাজার দর্শক খেলা উপভোগ করতে পারে; যদিও শুরুর দিকে এটি দর্শক ধারণ করতো প্রায় দেড় লক্ষ।
ম্যাসিডনের প্রথম এরোপস
প্রথম এরোপস () ম্যাসিডন শাসনকারী আর্গিয়াদ রাজবংশের সপ্তম রাজা ছিলেন।
৬০২ খ্রিস্টপূর্বাব্দে ইলিরিয়দের সঙ্গে যুদ্ধে পিতা প্রথম ফিলিপের মৃত্যু হলে তাঁর শিশুপুত্র প্রথম এরোপস যুদ্ধদীর্ণ ম্যাসিডনের অধিপতি ঘোষিত হন। এই সময় ম্যাসিডোনিয়রা থ্রেস ও ইলিরিয়রা যুদ্ধে বারংবার পরাজিত হওয়ার পর সেনাবাহিনী শিশু প্রথম এরোপসকে সামনে রেখে যুদ্ধে অবতীর্ণ হয় এবং থ্রেস ও ইলিরিয়দের ম্যাসিডন থেকে হঠিয়ে দিতে সক্ষম হয়। প্রথম এরোপসের জীবন সম্বন্ধে এই ঘটনার চেয়ে বেশি কিছু জানা যায় না।
ম্যাসিডনের প্রথম আলকেতাস
প্রথম আলকেতাস () ম্যাসিডন শাসনকারী আর্গিয়াদ রাজবংশের অষ্টম রাজা ছিলেন।
৫৭৬ খ্রিস্টপূর্বাব্দে প্রথম আলকেতাস ম্যাসিডনের সিংহাসন লাভ করেন। তিনি একজন শান্ত ও নির্বিবাদী শাসক ছলেন। পূর্বপুরুষদের ন্যায় তিনি রাজ্যের সীমান্ত বৃদ্ধির জন্য অপ্রয়োজনীয় যুদ্ধ বিগ্রহে আগ্রহী ছিলেন না।
নন্দা দেবী
নন্দা দেবী ভারতের দ্বিতীয় সর্ব্বোচ্চ শৃঙ্গ।
তেঁতুলঝোড়া ইউনিয়ন
তেঁতুলঝোড়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ১৫.৫৫ বর্গ কিলোমিটার। ইউনিয়নের রাজফুলবাড়িয়া এলাকায় তেঁতুলঝোড়া ইউনিয়ন পরিষদ কার্যালয় অবস্থিত। ইউনিয়নটিতে পোশাক কারখানাসহ অনেক শিল্প প্রতিষ্ঠান গড়ে উঠেছে।
ম্যাসিডনের প্রথম আমুনতাস
প্রথম আমুনতাস () ম্যাসিডন শাসনকারী আর্গিয়াদ রাজবংশের নবম রাজা ছিলেন।
৫৪৭ খ্রিস্টপূর্বাব্দে পিতা প্রথম আলকেতাসের মৃত্যুর পর প্রথম আমুনতাস ম্যাসিডনের সিংহাসনে আরোহণ করেন। তিনি ম্যাসিডনের প্রথম শাসক ছিলেন, যিনি বৈদেশিক ও কূটনৈতিক সম্পর্ক স্থাপনে আগ্রহী ছিলেন। তিনি এথেন্সের স্বেচ্ছাচারী শাসক হিপ্পিয়াসের সঙ্গে কূটনৈতিক মিত্রতা স্থাপন করেন। পরে, হিপ্পিয়াসকে এথেন্স থেকে তাড়িয়ে দেওয়া হলে, গ্রিকদের মধ্যেকার বিবাদের সুযোগ নেওয়ার উদ্দেশ্যে তিনি তাঁকে অ্যান্থেমাস শহরটি উপহার দেওয়ার কথা প্রস্তাব করলে হিপ্পিয়াস তা প্রত্যাখ্যান করেন। ৫১২ খ্রিস্টপূর্বাব্দ থেকে প্রথম আমুনতাস হাখমানেশী সম্রাট প্রথম দারিয়ুসের সামন্তে পরিণত হন।
ম্যাসিডনের প্রথম আলেকজান্ডার
প্রথম আলেকজান্ডার বা প্রথম আলেকজান্দ্রোস () ম্যাসিডন শাসনকারী আর্গিয়াদ রাজবংশের দশম রাজা ছিলেন।
প্রথম আলেকজান্ডার নিজেকে হেরাক্লিসের বংশধর বলে দাবী করলেও, এথেন্সের বহু অধিবাসী ম্যাসিডোনিয়দের বর্বর বলেই গণ্য করতেন। ৫০৪ খ্রিস্টপূর্বাব্দে হেল্লানোডিকাই বিচারমন্ডলী তাঁর গ্রিক রক্তের দাবী মেনে নিয়ে তাঁকে গ্রিকদের জন্য নির্দিষ্ট অলিম্পিক গেমসে অংশ নিতে অনুমতি দেয়। প্রথম আলেকজান্ডার এথেন্সের অনুকরণে তাঁর রাজসভা নির্মাণ করান। তিনি পিন্ডার ও ব্যাকিলেডিজ নামক দুইজন গ্রিক কবির পৃষ্ঠপোষক ছিলেন। এথেন্সে প্রোক্সেনিয়া বা রাজদূত হিসেবেও প্রথম আলেকজান্ডারের উল্লেখ পাওয়া যায়। গ্রিকদের প্রতি তাঁর অনুরাগের কারণে তিনি গ্রিক দেশপ্রেমিকদের জন্য ব্যবহৃত "ফিলহেলেনি" () বা "গ্রিকদের প্রিয়" উপাধি লাভ করেন।
৪৯৮ খ্রিস্টপূর্বাব্দে প্রথম আলেকজান্ডার যখন পিতা প্রথম আমুনতাসের স্থালাভিষিক্ত হয়ে ম্যাসিডনের সিংহাসনে আরোহণ করেন, তখন ম্যাসিডন হাখমানেশী সম্রাট প্রথম দারিয়ুসের সামন্তরাজ্যে পরিণত হয়েছে। ৪৯২ খ্রিস্টাব্দে পারস্য সেনাপতি মার্ডোনিয়াসের গ্রিক অভিযানের ম্যাসিডন সম্পূর্ণ রূপে হাখমানেশী সাম্রাজ্যের অধীনস্থ হয় এবং প্রথম আলেকজান্ডার ম্যাসিডনের নামমাত্র শাসকে পরিণত হন। এতৎসত্ত্বেও স্যাল্যামিসের যুদ্ধে প্রথম আলেকজান্ডার পারস্য সেনাবাহিনীর সম্ভাব্য রণকৌশল সম্বন্ধে পরামর্শ দিয়ে গ্রিকদের সাহায্য করেছিলেন। যুদ্ধে গ্রিকরা টেম্পে নামক একটি গর্জ প্রতিরক্ষার কৌশল নিয়েছিলেন, কিন্তু প্রথম আলেকজান্ডার তাঁদের একটি পরিবর্ত রাস্তার কথা সম্বন্ধে অবগত করলে গ্রিকরা বিশাল পারস্য সেনাবাহিনী পৌছনোর আগেই তাঁর পরামর্শমতো নিরাপদ স্থানে চলে যেতে সক্ষম হয়।
নবাবগঞ্জ (দ্ব্যর্থতা নিরসন)
নবাবগঞ্জ দ্বারা বাংলাদেশের একাধিক স্থানের নাম নির্দেশ করা হয়।
ফরিদপুর ইঞ্জিনিয়ারিং কলেজ
ফরিদপুর ইঞ্জিনিয়ারিং কলেজ বাংলাদেশের ফরিদপুর শহরে অবস্থিত একটি সরকারি পর্যায়ের স্নাতক স্তরের প্রকৌশল শিক্ষা প্রতিষ্ঠান। ২০১০ সালে এই কলেজটি প্রতিষ্ঠিত হয়। এ শিক্ষা প্রতিষ্ঠানটি ঢাকা বিশ্ববিদ্যালয় এর প্রকৌশল ও প্রযুক্তি অনুষদের অধিভুক্ত ও এটি চার বছর মেয়াদী বিএসসি ইন ইঞ্জিনিয়ারিং ডিগ্রি প্রদান করে থাকে।
২০০৫ সালে বাংলাদেশ সরকারের নিজস্ব অর্থায়নে এবং শিক্ষা প্রকৌশল অধিদপ্তরের বাস্তবায়নে ৫৩ কোটি টাকা ব্যায়ে ফরিদপুর শহরতলীর বায়তুল আমান এলাকায়.৭.৫ একর জমির উপর ফরিদপুর ইঞ্জিনিয়ারিং কলেজের নির্মাণ কাজ শুরু হয় ও ২০১০ সালের দিকে কাজ শেষ হয়। ঐ বছরই শিক্ষাকার্যক্রম শুরু করার থাকলেও বিদ্যুৎ ও পানি সংযোগের জটিলতার কারণে পরবর্তী তিন বছরে কর্তৃপক্ষ ইঞ্জিনিয়ারিং কলেজটি চালু করতে পারেনি। অবশেষে ২০১৩-২০১৪ শিক্ষাবর্ষে সালে কলেজে ভর্তি কার্যক্রম শুরু হয়। ফরিদপুর ইঞ্জিনিয়ারিং কলেজে তড়িৎ প্রকৌশল (ইলেকট্রিক্যাল এন্ড ইলেক্ট্রনিক), পুরকৌশল (সিভিল ইঞ্জিনিয়ারিং) ও কম্পিউটার প্রকৌশল(কম্পিউটার বিজ্ঞান ও প্রকৌশল) এই ৩টি প্রযুক্তি বিভাগে পড়ানোর কথা থাকলেও, প্রাথমিক ভাবে তড়িৎ প্রকৌশল ও পুরকৌশল বিভাগের কার্যক্রম শুরু হয় ও এবং প্রথম বছর ৬০ জন করে দুই বিভাগে ১২০ জন ভর্তি করা হয়।পর্যায়ক্রমে ২০১৪-১৫ সেশনে ১২০ জন ভর্তি করা হয়। ২০১৫-১৬ও ২০৬-১৭ সেশনে ১২০ ভর্তি করানো হয়।
২০১৭-১৮ সেশনে ৩টি বিভাগে ১৮০ ভর্তি করানো হবে।
ফরিদপুর ইঞ্জিনিয়ারিং কলেজ ফরিদপুর শহর থেকে ১.২০ কি.মি দূরে অবস্থিত। ৫ একরের উপর নির্মিত এই কলেজ ক্যাম্পাসে ১০টি প্রাতিষ্ঠানিক ভবন হয়েছে। কলেজ ক্যাম্পাসে ছাত্রদের জন্য ছাত্রাবাস ও ছাত্রীদের জন্য ছাত্রী নিবাস রয়েছে। এছাড়াও ক্যাম্পাসে ব্যাংক, ডাকঘর, ক্যাফেটারিয়া, লাইব্রেরী, ৩৬০টি কম্পিউটার সংবলিত আধুনিক ল্যাব, সিভিল ল্যাব প্রভৃতি সুযোগ সুবিধা রয়েছে।
এসএসসি এবং এইচএসসি পরীক্ষায় বিজ্ঞান বিভাগ থেকে উত্তীর্ণ শিক্ষার্থীরা মোট জিপিএর ভিত্তিতে এ কলেজে পড়ার জন্য আবেদন করতে পারে ও ভর্তি পরীক্ষায় উত্তীর্ণ শিক্ষার্থীরা এখানে পড়ার সুযোগ পেয়ে থাকে। একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। এই প্রকৌশল কলেজটি ঢাকা বিশ্ববিদ্যালয় অধিভুক্ত। এখানে ৪ বছর মেয়াদী বিএসসি-ইন-ইঞ্জিনিয়ারিং এর শিক্ষা কার্যক্রম পরিচালনা করে থাকে।সাপ্তাহিক ছুটির দিন (শুক্রবার) বাদে প্রতিদিন সকাল ৮ টা থেকে বিকেল ৫টা পর্যন্ত ক্লাস হয়ে থাকে। এছাড়াও শিক্ষার্থীদের জন্য শিক্ষা সফরের আয়োজন করা হয়। কলেজে সবরকম প্রশাসনিক কর্মকান্ড সম্পন্ন করে এর প্রশাসনিক কার্যালয়ে। প্রশাসনিক কার্যালয়ের অধীনস্থ আরো কয়েকটি উপবিভাগ রয়েছে। বছরজুড়েই ক্যাম্পাসে নানারকম সাংস্কৃতিক কর্মকাণ্ড চলে এবং বিশেষ দিবস উদযাপিত হয়।
বিলি বার্নস
উইলিয়াম বার্নস (; জন্ম: ২৭ মে, ১৮৫২ - মৃত্যু: ২৪ মার্চ, ১৮৯৯) নটিংহ্যামশায়ারের সাটন-ইন-অ্যাশফিল্ড এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকা পালন করেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন। ঘরোয়া কাউন্টি ক্রিকেটে নটিংহ্যামশায়ার ক্লাবের প্রতিনিধিত্ব করেন বিলি বার্নস।
১৮৭৫ থেকে ১৮৯৪ মেয়াদকালে নটিংহ্যামশায়ার ক্রিকেট ক্লাবের সদস্য ছিলেন তিনি। তাঁর মুখে কোন দাঁত ছিল না ও এর কারণ সম্পর্কে কিছুই জানা যায়নি।
১৮৮০ থেকে ১৮৯০ সময়কালের মধ্যে ইংল্যান্ড ক্রিকেট দলের পক্ষে আন্তর্জাতিক ক্রিকেট খেলায় অংশগ্রহণ করেন। ৬ সেপ্টেম্বর, ১৮৮০ তারিখে লন্ডনের কেনিংটন ওভালে অস্ট্রেলিয়ার বিপক্ষে তাঁর টেস্ট অভিষেক ঘটে। প্রথম ইনিংসে ২৮ ও দ্বিতীয় ইনিংসে ৫ রান তোলেন। এছাড়াও উইলিয়াম মোলের উইকেট নিয়েছিলেন তিনি। খেলায় ইংল্যান্ড ৫ উইকেটে জয়লাভ করে।
সমগ্র খেলোয়াড়ী জীবনে তিনি তিনবার অস্ট্রেলিয়া ও একবার উত্তর আমেরিকা সফর করেন। তন্মধ্যে, ১৮৮৬-৮৭ মৌসুমে আলফ্রেড শয়ের নেতৃত্বাধীন ইংরেজ দল অস্ট্রেলিয়া সফরে যান। অস্ট্রেলীয় অধিনায়ক পার্সি ম্যাকডোনেলকে ছোঁড়া বল দেয়ালে আঘাত করলে বলটি হারিয়ে যায়। এরফলে এ সফরের বেশ কয়েকটি খেলায় অংশগ্রহণ করা থেকে তাঁকে বিরত রাখা হয়। ঐ বলটি রেজিনাল্ড উড খুঁজে পান ও তাঁর পরিবর্তে শয়ের একাদশে উডকে তিন খেলায় অংশগ্রহণ করানো হয়েছিল।
১৮৯৫ থেকে ১৮৯৮ সালের মধ্যে লর্ড’স ক্রিকেট গ্রাউন্ডের মাঠ কর্মকর্তার দায়িত্বে ছিলেন তিনি। এছাড়াও প্রয়োজনে আম্পায়ার হিসেবেও খেলা পরিচালনা করতেন।
ক্রিকেট মৌসুমের অবসর সময়ে ম্যান্সফিল্ড উডহাউজের অ্যাঞ্জেল ইনে জমি দেখাশোনা করতেন বার্নস। সেখানেই মার্চ ১৮৯৯ সালে তাঁর দেহাবসান ঘটে। ১৮৯০ সালে উইজডেন কর্তৃক বর্ষসেরা ক্রিকেটার হিসেবে মনোনীত হন।
‘এলিজা’ নাম্নী এক রমণীর পাণিগ্রহণ করেন তিনি। শুধুমাত্র গ্রীষ্মকালেই পেশাদারী পর্যায়ে ক্রিকেট খেলতেন। ১৮৮১ সালের জরীপে তাঁকে তুলাচাষীরূপে দেখানো হয়। তাঁর ভাই টমাস, ভাইপো জেমস বার্নস - উভয়েই প্রথম-শ্রেণীর ক্রিকেটে অংশ নিয়েছেন।
টিপু শাহ
টিপু শাহ বা টিপু পাগলা বা টিপু গারো () (? - ৮ অক্টোবর ১৮৫২) ছিলেন ভারতীয় উপমহাদেশের ব্রিটিশ ইস্ট ইন্ডিয়া কোম্পানি-বিরোধী আন্দোলনের একজন ব্যক্তিত্ব এবং শেরপুরে সংঘটিত উনিশ শতকের প্রথমদিকের একজন পাগলপন্থি বিদ্রোহী। তাঁর পিতা করম শাহ পাগলাপন্থী সম্প্রদায়ের প্রবর্তক ছিলেন।
১৮১৩ সনে পিতার মৃত্যুর পর তিনি গারো হাজংদের সর্দার হয়ে নিপীড়ক জমিদারদের হাত থেকে তাঁদের বাঁচাবার জন্য এক বিরাট সশস্ত্র দল তৈরি করেন এবং ঘোষণা করেন যে বিঘা-পিছু চার আনার বেশি কর দেওয়া হবে না। কেদারনাথ মজুমদার প্রণীত 'ময়মনসিংহের ইতিহাস' এ টিপুর বিদ্রোহের কথা বিস্তৃত ভাবে বর্নিত আছে। বে আইনি কর,"খরচা", "মাথট, আবোয়াব" ইত্যাদি করের বোঝা চাপানোর ফলেই প্রবল বিক্ষোভকে বিদ্রোহে পরিনত করেন টিপু। ১৮২৫ সনে শেরপুরের জমিদার তাঁদের আক্রমণের মুখে পালিয়ে গিয়ে ইংরেজ কালেক্টর ভ্যাম্পিয়ারের কাছে আশ্রয় নেন। শেরপুর শহরকে কেন্দ্র করে টিপু নতুন গারোরাজ্য ও স্বাধীন শাসন ব্যবস্থা চালু করেন এবং "জরিপাগড়" নামে একটি পুরনো কেল্লায় গিয়ে রাজা হয়ে বসেন। ভ্যাম্পিয়ার তাঁকে গ্রেপ্তার করলে সৎ জীবনযাপনের প্রতিশ্রুতিতে তিনি ছাড়া পান। ১৮২৭ সালে পুনরায় হাঙ্গামার জন্য তিনি গ্রেপ্তার হন। ময়মনসিংহের সেশন-জজের বিচারে তাঁর যাবজ্জীবন কারাদণ্ড হয়। কারাবাসকালে তাঁর মৃত্যু ঘটে। মৃত্যুর পর তাঁর গৃহ শিষ্যদের পীঠস্থান হয়ে ওঠে। তিনি গারো আদিবাসীদের ধর্মীয় গুরু ছিলেন। টিপু শাহ তাঁর পিতার মতো কামেল পুরুষ এবং ভবিষ্যৎ প্রবক্তা ছিলেন বলে তাঁর ভক্তরা মনে করত। ভক্তদের বিশ্বাস ছিলো যে, টিপু শাহ যা ইচ্ছা তাই করতে পারতেন। টিপুর এই ক্ষমতা ও যোগ্যতা তাঁকে কৃষককুলের নেতৃত্ব গ্রহণে প্রভাবিত করে।
সাইবারসেক্স
সাইবারসেক্স (ইংরেজী: Cybersex) হল একপ্রকার ভার্চুয়াল যৌনতা (virtual sex) যেখানে কম্পিউটার নেটওয়ার্ক -এর মাধ্যমে বহুদূর থেকে সংযুক্ত দুই বা ততোধিক ব্যক্তি নিজেদের যৌন অনুভূতি ও ভাবের বর্ণনা করে অথবা যৌন-উদ্দীপক মেসেজ একে অপরকে বিনিময় করে। এটি 'কম্পিউটার-সেক্স', 'ইন্টারনেট-সেক্স', 'নেটসেক্স', 'মুডসেক্স', 'হ্রস্বযৌনতা' এবং 'সাইবারিং' নামেও পরিচিত। সাইবারসেক্সে অনেকসময় বাস্তবিক হস্তমৈথুন ঘটে থাকে।
সাইবারসেক্সের প্রকৃতি নির্ভর করে পার্টনারদের নিজেদের মনের মধ্যে থাকা প্রাণবন্ত মানসিক চিত্রের স্মৃতিকে জাগানোর ক্ষমতার উপর।এক্ষেত্রে কল্পনাপ্রবণতা ও পারস্পরিক বিশ্বাস প্রচন্ড গুরুত্বপূর্ণ।ওয়েবক্যাম ব্যবহার করে সরাসরি ভিডিওর মাধ্যমে কৃত যৌন-আলাপ পার্টনারদের আরও মানসিকভাবে নিকটতর হতে সাহায্য করে। কিছু অনলাইন সোস্যাল গেম যেমন "রেড লাইট সেন্টার" সাইবারসেক্স ও অন্যান্য প্রাপ্তবয়স্ক ব্যবহারের জন্য তৈরী করা হয়েছে।
পাগলপন্থি বিদ্রোহ
পাগলপন্থি বিদ্রোহ হচ্ছে ১৮২৪ - ১৮৩৩ সালের মধ্যে উত্তর ময়মনসিংহ অঞ্চলে পাগলপন্থি সম্প্রদায়ের নেতৃত্বে যে কৃষকবিদ্রোহ সংঘটিত হয় তার নাম। এই বিদ্রোহের চৌহদ্দি ছিলো দক্ষিণ পশ্চিমে পুরাতন ব্রহ্মপুত্র নদ, উত্তরে গারো পাহাড়রাজি এবং পূর্বে হাওড় এলাকা। অতীতে এই এলাকা ছিলো সকল কেন্দ্রীয় সামন্ত শক্তির নিয়ন্ত্রণ মুক্ত। এলাকাটির রাজনৈতিক বৈশিষ্ট্য ছিলো এর আঞ্চলিক স্বাধীনতা।
পাগলপন্থি বিদ্রোহের প্রথম পর্ব ছিলো ১৮২৪-২৫ সাল পর্যন্ত। এই সময় বিদ্রোহী কৃষকদের সব দাবি একমুখী হয়ে ওঠে। অতিরিক্ত করারোপ, বেগার প্রথা, বার্মাযুদ্ধজনিত বিভিন্ন কর, রসদ সরবরাহ, পুলিসের অত্যাচার ও চাঁদা আদায় ইত্যাদির স্থলে টিপু শাহ কর্তৃক পরিমিত রাজস্ব প্রদানের প্রতিশ্রুতিতে কৃষক শ্রেণি পাগলপন্থিদের কর্মসূচিতে বিশ্বাস স্থাপন করে। ১৮২৫ সালের ১৯ জানুয়ারি বিদ্রোহীরা শেরপুর শহর ও জমিদারদের স্থাপনাসমূহ আক্রমণ করে। তাঁরা কর্তব্যরত ম্যাজিস্ট্রেটের নিকট দাবি তোলে যে তাঁরা জমিদারি অত্যাচার ও শোষণ উৎপীড়ন মানতে রাজি নয়। ১৮৩৩ সালের ১ এপ্রিল সরকারি বাহিনী শেরপুর শহর পুনর্দখল করে। সরকার সেনাবাহিনী মোতায়েন করে এবং ৩ মে সামরিক বাহিনী বিদ্রোহীদের উপর ব্যাপক আক্রমণ চালায় এবং তাঁদের স্থাবর-অস্থাবর সম্পদের ব্যাপক ক্ষতি করে। ১৮৩৩ সালের ১৩ মে থেকে বিদ্রোহ স্তিমিত হয়ে পড়ে। এর পর থেকে বিদ্রোহীরা নিয়মতান্ত্রিকভাবে দাবি আদায়ের পন্থা অবলম্বন করে। তাঁদের পক্ষে দাবি আদায়ের জন্য উজির সরকারকে উকিল নিযুক্ত করে ময়মনসিংহে পাঠানো হয়। আদালতের লড়াইয়ে তাদের হাত শক্ত করার জন্য কলকাতা থেকে একজন এ্যাটর্নি আনা হয়।
এই বিদ্রোহ আদিবাসীদের বা কোনো ধর্মীয় আন্দোলন ছিলো না। এ বিদ্রোহে অংশগ্রহণকারীরা ছিলেন সব ধর্মের ও বর্ণের।
লাউডার দ্যান ওয়ার্ডস (পিংক ফ্লয়েডের গান)
"লাউডার দ্যান ওয়ার্ডস" () ডেভিড গিলমোর এবং পলি স্যামসন রচিত একটি গান। গানটির, সমন্বিত রিরিক গিলমোরের কম্পোজিশন সহযোগে স্যামসন কর্তৃক রচিত হয়েছে, যা মূলত ব্রিটিশ রক ব্যান্ড পিংক ফ্লয়েডের পঞ্চদশ স্টুডিও অ্যালবাম "দ্য এন্ডলেস রিভার" (২০১৪) জন্য রেকর্ড করা হয়েছিল, যেখানে এটি অ্যালবামের সর্বশেষ ট্র্যাক হিসাবে প্রদর্শিত হয়েছে।
সূরা আল-ওয়াকিয়াহ
সূরা আল ওয়াক্বিয়াহ্‌ (আরবি ভাষায়: الواقعة) মুসলমানদের ধর্মীয় গ্রন্থ কুরআনের ৫৬ তম সূরা, এর আয়াত অর্থাৎ বাক্য সংখ্যা ৯৬ এবং রূকু তথা অনুচ্ছেদ সংখ্যা ৩। সূরা আল ওয়াক্বিয়াহ্‌ মক্কায় অবতীর্ণ হয়েছে।
এই সূরাটির প্রথম আয়াতের الواقعة বাক্যাংশে থেকে এই সূরার নামটি গৃহীত হয়েছে; অর্থাৎ, যে সূরার মধ্যে واقعة (‘ওয়াক্বিয়াহ্‌’) শব্দটি আছে এটি সেই সূরা।
জানকুপাথর ও দোবরাজপাথর
জানকুপাথর ও দোবরাজপাথর () ছিলেন উনিশ শতকের ভারতীয় উপমহাদেশের ব্রিটিশ ইস্ট ইন্ডিয়া কোম্পানি-বিরোধী আন্দোলনের দুইজন ব্যক্তিত্ব এবং শেরপুরে সংঘটিত উনিশ শতকের তৃতীয় দশকের দুইজন বিদ্রোহী। তাঁরা ময়মনসিংহের পাগলপন্থি বিদ্রোহের অন্যতম নায়ক।দোবরাজপাথর ছিলেন জানকুপাথরের সহযোগী আরেকজন বিদ্রোহী। তিনিও গারো-হাজংদের নেতা টিপু শাহের অনুগামী ছিলেন এবং ১৮২৭ সালে ময়মনসিংহ অঞ্চলের প্রজাবিদ্রোহের অন্যতম নেতা ছিলেন। শেরপুরের পশ্চিমদিকে করৈবাড়ি পাহাড়ের পাদদেশে জানকুপাথরের এক প্রধান আস্তানা ছিলো। ১৮৩১ সালে ময়মনসিংহের কালেক্টর নতুন বন্দোবস্ত "অষ্টম আইন" হিসেবে ঘোষণা করা হলেও বিদ্রোহ চালিয়ে যান জানকুপাথর ও দোবরাজ পাথর।
তাঁদের নেতৃত্বে শেষ পর্যায়ে সংগ্রামের রূপ চরম আকার ধারণ করে। ১৮৩৩ সন পর্যন্ত জানকুপাথর করৈবাড়ি পাহাড়ের পাদদেশ থেকে ও দোবরাজপাথর নালিতাবাড়ির নিকটবর্তী কোনো একস্থান থেকে শেরপুর অভিমুখে দ্বিমুখী আক্রমণ পরিচালনা করেন। বিদ্রোহী পাগলপন্থীগণ শেরপুরের জমিদারবাড়ি, কাছারিবাড়ি, জমিদারদের আশ্রিত লাঠিয়াল বাহিনীর সর্বস্ব লুট করে ও থানায় আগুন ধরিয়ে দেয়। ফলে শেরপুর জনশূন্য হয়ে পড়ে। এগার-বারটি ক্ষেত্রে সরকার ও বিদ্রোহী বাহিনীর মধ্যে যুদ্ধ হয়। অবস্থা বেগতিক দেখে ইংরেজ সরকার বিদ্রোহ সংশ্লিষ্ট লোকজন ও নিরীহ লোকজনকে পাইকারিভাবে হত্যা শুরু করে এবং বিদ্রোহের নেতাদেরকে ধরিয়ে দেবার জন্য পুরস্কার ঘোষণা করে। অতপর বিদ্রোহের দলপতিরা ধীরে ধীরে আত্মসমর্পণ করে। জানকুপাথর উত্তরের পাহাড়ে পালিয়ে যান এবং দোবরাজপাথর পূর্বাঞ্চলে আত্মগোপন করেন। দুর্গাপুর উপজেলার দোবরাজপুর গ্রাম দোবরাজপাথরের স্মৃতি বহন করছে।
সূরা আল-হাদীদ
সূরা আল-হাদীদ‌ (আরবি ভাষায়: الحديد) মুসলমানদের ধর্মীয় গ্রন্থ কুরআনের ৫৭ তম সূরা, এর আয়াত অর্থাৎ বাক্য সংখ্যা ২৯ এবং রূকু তথা অনুচ্ছেদ সংখ্যা ৪। সূরা আল-হাদীদ‌ মদীনায় অবতীর্ণ হয়েছে।
এই সূরাটির ২৫ নং আয়াতের وَأَنْزَلْنَا الْحَدِيدَ বাক্যাংশের الْحَدِيدَ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে حديد (‘হাদীদ‌’) শব্দটি আছে এটি সেই সূরা।
ফেনী বিশ্ববিদ্যালয়
ফেনী বিশ্ববিদ্যালয় (; সংক্ষেপে: FU) গণপ্রজাতন্ত্রী বাংলাদেশ সরকার কর্তৃক অনুমোদিত একটি বেসরকারী বিশ্ববিদ্যালয়। এই বিশ্ববিদ্যালয়টির অস্থায়ী ক্যাম্পাস ফেনী জেলার বারাহিপুরে অবস্থিত। বিশ্ববিদ্যালয়টি নভেম্বর ২০১২ সালে গণপ্রজাতন্ত্রী বাংলাদেশ সরকার ও বিশ্ববিদ্যালয় মঞ্জুরী কমিশন কর্তৃক "বেসরকারি বিশ্ববিদ্যালয় আইন, ২০১০" আইনের আওতায় অনুমোদন লাভ করে, এবং মে ২০১৩ থেকে একাডেমিক কার্যক্রম শুরু করে।
ফেনী বিশ্ববিদ্যালয় এর অস্থায়ী ক্যাম্পাস ফেনী জেলার ফেনী সদর উপজেলার বারাহিপুরে অবস্থিত।
ফেনী বিশ্ববিদ্যালয় এর স্থায়ী ক্যাম্পাস প্রতিষ্ঠার জন্য বিশ্ববিদ্যালয়ের ট্রাষ্টি বোর্ড ঢাকা চট্টগ্রাম মহাসড়কের মোহাম্মদ আলী বাজার ফেনীতে ৩২ বিঘা জমি ক্রয় করে।
সাইমন হারমার
সাইমন রস হারমার (জন্ম: ১০ ফেব্রুয়ারি, ১৯৮৯) ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকার আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে দায়িত্ব পালন করছেন। ডানহাতে মাঝারি সারির ব্যাটসম্যানের পাশাপাশি অফ ব্রেক বোলিং করে থাকেন সাইমন হারমার। ঘরোয়া প্রথম-শ্রেণীর ক্রিকেটে ওয়ারিয়র্সের প্রতিনিধিত্ব করছেন তিনি। এরপূর্বে দক্ষিণ আফ্রিকা এ দলে খেলেছেন। এছাড়াও সাউথ আফ্রিকান ইউনিভার্সিটিজ দলের অধিনায়ক তিনি।
২০১০-১১ মৌসুমে প্রথম-শ্রেণীর ক্রিকেটে ওয়ারিয়র্সের পক্ষে অভিষেক ঘটে। উদ্বোধনী খেলাতেই তিনি কেপ কোবরাসের বিপক্ষে প্রথম ইনিংসে ৫/৯৮ ও দ্বিতীয় ইনিংসে ১/৫৩ বোলিং পরিসংখ্যান গড়েন। এছাড়াও ৪৬ ও অপরাজিত ৬৯ রান তোলেন তিনি। দলের নিয়মিত সদস্য হিসেবে ২০১১-১২ মৌসুমে ৪৪ উইকেট নিয়ে শীর্ষস্থানীয় উইকেট সংগ্রহকারী হন।
ঘরোয়া ক্রিকেটে নিপুণ দক্ষতা লাভের প্রেক্ষিতে ক্রিকেট সাউথ আফ্রিকা কর্তৃপক্ষ তাকে ২০১৪-১৫ মৌসুমে ওয়েস্ট ইন্ডিজের বিপক্ষে তৃতীয় টেস্টে খেলার জন্য আমন্ত্রণ জানায়। নিউ ইয়ার্স টেস্ট নামে পরিচিত কেপটাউনের নিউল্যান্ডসে ২ জানুয়ারি, ২০১৫ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। প্রথম দিনে মধ্যাহ্ন বিরতীর পূর্ব মুহুর্তে ডেভন স্মিথকে আউট করে নিজস্ব প্রথম উইকেট তুলে নেন তিনি। ইনিংসে তাঁর বোলিং পরিসংখ্যান ছিল ২৫-৫-৭১-৩।
স্পিউসিপ্পাস
স্পিউসিপ্পাস (; ; c. 408 – 339/8 BC) ছিলেন একজন গ্রিক দার্শনিক। তিনি ছিলেন প্রখ্যাত গ্রিক দার্শনিক প্লেটোর বোনের ছেলে। প্লেটোর মৃত্যুর পর তিনি প্লেটো প্রতিষ্ঠিত শিক্ষা-প্রতিষ্ঠান আকাদেমির প্রধান হন এবং পরবর্তী ৮ বছর এই পদে বহাল থাকেন।
সিড ব্যারেট
রজার কিথ "সিড" ব্যারেট () (জানুয়ারি ৬, ১৯৪৬ – জুলাই ৭, ২০০৬) ছিলেন একজন ইংরেজ সঙ্গীতঙ্গ, সুরকার, গায়ক, গানলেখক, চিত্রশিল্পী এবং কবি। পিংক ফ্লয়েড ব্যান্ডের প্রতিষ্ঠাতা সদস্য হিসেবে সবচেয়ে ভাল পরিচিত, র‌্যারেট ছিলেন ব্যান্ডটির প্রথম দিককার প্রধান গায়ক, গিটারবাদক এবং প্রধান গীতিকার এবং ব্যান্ডের নামকরণের কৃতিত্বধারী। ব্যারেট পিংক ল্লয়েড ছেড়ে যান এপ্রিল ১৯৬৮ সালে এবং পরবর্তীতে জীবনব্যাপী ট্রোমাটাইজেশন ঘটায় মানসিক অসুস্থতার কারণে হাসপাতালে থাকতে হয়েছিল।
ব্যারেট দশ বছরের কম সময় ধরে সঙ্গীতে সক্রিয় ছিলেন। পিংক ফ্লয়েড সঙ্গে, তিনি চারটি একক, পাশাপাশি তাদের আত্মপ্রকাশ অ্যালবাম এবং বিভিন্ন অপ্রকাশিত গান রেকর্ড করেন। ব্যারেট তার প্রথম একক অ্যালবাম "দ্য ম্যাডকেপ লাফস" থেকে "অক্টোপাস" গানের মাধ্যমে ১৯৬৯ সালে তার একক কর্মজীবন শুরু করেন। অ্যালবামটি এক বছরের কোর্সের উপর পাঁচজন পৃথক প্রযোজকের (পিটার জেনার, ম্যালকম জোন্স, ডেভিড গিলমোর, রজার ওয়াটার্স এবং ব্যারেট নিজে) সঙ্গে রেকর্ড করা হয়েছিল। "ম্যাডকেপ" মুক্তির প্রায় দুই মাস পর, ব্যারেট তার দ্বিতীয় এবং সর্বশেষ "ব্যারেট" (১৯৭০) অ্যালবামের কাজ শুরু করেন, গিলমোর প্রযোজনা এবং রিচার্ড রাইটের সমন্বিত অবদানে। তিনি ২০০৬ সালে তার মৃত্যু পর্যন্ত স্ব-আরোপিত নিঃসঙ্গতায় জীবনযাপন করেন। ১৯৮৮ সালে, "অপেল" অ্যালবামের একটি অপ্রকাশিত ট্র্যাক এবং আউটটেক, ব্যারেটের অনুমোদনে ইএমআই কর্তৃক মুক্তি দেয় হয়।
ব্যারেটের উদ্ভাবনী গিটার কাজ এবং পরীক্ষামূলক কৌশল অন্বেষণ যেমন ঐক্যহীনতা, বিকৃতি এবং ডেভিড বোয়ি ও ব্রিয়ান ইনো সহ বিভিন্ন সঙ্গীতশিল্পীর প্রভাবের প্রতিক্রিয়া নজরে আসে। তার রেকর্ডিংয়ে এইসব শিল্পীদের দৃঢ়ভাবে ইংরেজি-স্বরাঘাত কণ্ঠ্যের প্রভাব রয়েছে উল্লেখ করা হয়। সঙ্গীত ছাড়ার পর, ব্যারেট চিত্রকলা শুরু করেন এবং নিজেকে বাগান করায় নিবেদিত রাখেন। ১৯৮০-এর দশকে তার জীবনী উপস্থাপিত হয়। পিংক ফ্লয়েড তার সম্মানার্থে বিভিন্ন লেখা এবং রেকর্ড প্রকাশ করেছে, এর মধ্যে উল্লেখযোগ্য হল ১৯৭৫ সালের "উইশ ইউ ওয়্যার হেয়ার" অ্যালবাম, যেখানে তার প্রতি শ্রদ্ধাস্বরূপ "শাইন অন ইউ ক্রেজি ডায়মন্ড" গান অন্তর্ভুক্ত হয়েছে।
ডেন ভিলাস
৩০ মার্চ, ২০১২ তারিখে ভারত ক্রিকেট দলের বিপক্ষে তার টুয়েন্টি২০ আন্তর্জাতিকে অভিষেক ঘটে। ভিলাসের টেস্ট অভিষেক ঘটে বাংলাদেশের বিপক্ষে ৩০ জুলাই ২০১৫ তারিখে। তিনি এই ম্যাচে উইকেট-রক্ষকের দায়িত্ব পালন করেন।
ম্যাসিডনের দ্বিতীয় আলকেতাস
দ্বিতীয় আলকেতাস (; খ্রিস্টপূর্ব পঞ্চম শতাব্দী) ম্যাসিডন শাসনকারী আর্গিয়াদ রাজবংশের একাদশ রাজা ছিলেন।
দ্বিতীয় আলকেতাস আর্গিয়াদ রাজবংশের দশম রাজা প্রথম আলেকজান্ডার জ্যেষ্ঠ পুত্র ছিলেন। ৪৫৪ খ্রিস্টপূর্বাব্দে পিতার মৃত্যুর পর তিনি ম্যাসিডনের সিংহাসনে আরোহণ করেন। মদাসক্ত এই শাসক পরবর্তী ছয় বছর রাজত্ব করার পর তাঁর ভ্রাতুষ্পুত্র প্রথম আর্কেলাওস তাঁকে হত্যা করেন। এর ফলে পরবর্তী শাসক হিসেবে তাঁর ভ্রাতা ও তাঁর হত্যাকারী প্রথম আর্কেলাওসের পিতা দ্বিতীয় পেরদিক্কাস ম্যাসিডনের সিংহাসনে আরোহণ করেন।
পরবর্তী গবেষণায় অবশ্য এই তথ্যের সত্যতা নিয়ে যথেষ্ট প্রশ্নচিহ্ন দেখা দিয়েছে। এথেন্সে ৪৪০ খ্রিস্টপূর্বাব্দ নাগাদ সময়ের একটি শিলালিপির ভাঙা টুকরো উদ্ধার হয়েছে, যেখানে ম্যাসিডন থেকে এথেন্সে কাঠ সরবরাহের একটি চুক্তির উল্লেখ আছে। এই চুক্তিতে ম্যাসিডনের পক্ষে চুক্তিকারক হিসেবে প্রথমে পেরদিক্কাস ও দ্বিতীয়স্থানে আলকেতাসের নাম পাওয়া যায়। এর থেকে অনেক ঐতিহাসিকেরই সন্দেহ যে আসলে দ্বিতীয় পেরদিক্কাসই ছিলেন জ্যেষ্ঠ ভ্রাতা ও পিতা প্রথম আলেকজান্ডারের মৃত্যুর পর তিনিই রাজা হয়েছিলেন। দ্বিতীয় আলকেতাসের আরেক ভাই ফিলিপের মতোই রাজ্যের একটা অংশের শাসক নিযুক্ত হন। তবে পেরদিক্কাসের প্রতিনিধি হিসেবেই তিনি রাজত্ব করতেন। এমনকী তাঁর ভ্রাতুষ্পুত্র প্রথম আর্কেলাওস যখন রাজা হন, তখনও তিনি বেঁচে ছিলেন। বিখ্যাত গ্রিক ঐতিহাসিক ডিওডোরাস তাঁর লেখা "বিবলিওথেকা হিস্তোরিকা"তে (৬০ - ৩০ খ্রিস্টপূর্বাব্দ) প্রথম পেরদিক্কাস থেকে দ্বিতীয় ফিলিপ পর্যন্ত ম্যাসিডনীয় রাজাদের যে তালিকা পেশ করেছেন, তাতেও বর্তমান ঐতিহাসিকদের এই বিকল্প তত্ত্বই সমর্থিত হয়।
তারিণীপ্রসন্ন মজুমদার
তারিণীপ্রসন্ন মজুমদার (১৯ মে, ১৮৯২ - মৃত্যু ১৫ জুন, ১৯১৮) () ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি পুলিসের গ্রেপ্তার এড়াতে বহুদিন আত্মগোপন করে ছিলেন। পুলিশ তাঁকে গ্রেপ্তারের জন্য কুমিল্লার এক বাড়ি ঘেরাও করলে পুলিসকে ফাঁকি দিয়ে একটি রিভলভার ও একটি পিস্তলসহ সরে পড়েন। পুনর্বার কলকাতায় ভবানিপুরের বাড়িতে পুলিস ধরতে এলে দোতলা থেকে লাফিয়ে পড়ে পা ভাঙেন, কিন্তু খোঁড়া ভিক্ষুকের অভিনয় করে পুলিস বেষ্টনী থেকে চলে যেতে সক্ষম হন। এরপর ঢাকায় আত্মগোপন করেন এবং সেখানকার কলতাবাজারের বিপ্লবী ঘাঁটি পুলিশ ১৫ জুন, ১৯১৮ তারিখে শেষ রাত্রে ঘিরে ফেললে তিনি গুলি বিনিময়ের ফলে মারাত্মক ভাবে আহত হন এবং সেখানেই মারা যান। তাঁর সঙ্গী নলিনীকান্ত বাগচী আহত হন এবং সেই দিনই ঢাকা জেলে মারা যান। মৃত্যুর পূর্বে পুলিসের অত্যাচার সত্ত্বেও তাঁরা কেউ নিজেদের নাম পর্যন্ত বলেননি। এই লড়াইতে একজন পুলিশ নিহত এবং অনেকে আহত হয়েছিল। তাঁর আশ্রয়দাতা চৈতন্য দে-র ১০ বছর কারাদণ্ড হয়।
তারিণীপ্রসন্ন মজুমদারের জন্ম কুমিল্লা জেলার কালিনগরে। তাঁর বাবার নাম নবীনচন্দ্র মজুমদার।
ম্যাসিডনের দ্বিতীয় পেরদিক্কাস
দ্বিতীয় পেরদিক্কাস () ম্যাসিডন শাসনকারী আর্গিয়াদ রাজবংশের দ্বাদশ রাজা ছিলেন।
৪৪৮ খ্রিস্টপূর্বাব্দে দ্বিতীয় পেরদিক্কাসের পুত্র প্রথম আর্কেলাওস আর্গিয়াদ রাজবংশের একাদশ রাজা ও দ্বিতীয় পেরদিক্কাসের জ্যেষ্ঠ ভ্রাতা দ্বিতীয় আলকেতাসকে হত্যা করেন। এর ফলে পরবর্তী শাসক হিসেবে দ্বিতীয় পেরদিক্কাস ম্যাসিডনের সিংহাসনে আরোহণ করেন।
৪৩৪ খ্রিস্টপূর্বাব্দে দ্বিতীয় পেরদিক্কাসের কনিষ্ঠ ভ্রাতা ফিলিপ এথেন্সের সমর্থন লাভ করে ম্যাসিডনের সিংহাসনের দাবী জানাতে থাকেন। এথেন্সের ওপর প্রতিশোধ নেওয়ার জন্য পতিদিয়া সহ এথেন্সের বেশ কিছু সামন্ত শহরের অধিবনাসীদের মধ্যে বিদ্রোহের সূচনা করেন। এর প্রত্যুত্তরে এথেন্স ম্যাসিডনের বিরুদ্ধে ১০০০ জন সৈন্য ও ৩০টি রণতরী প্রেরণ করে থের্মা শহরটি দখল করে নেয়। তাঁরা আরো ২০০০ জন সৈন্য ও ৪০টি রণতরী নিয়ে পুদনা শহরটি দখল করতে গেলে করিন্থ শহর থেকে ২০০০ জন সৈন্যের একটি দল পতিদিয়া আক্রমণের উদ্দেশ্যে রওনা হয়। এই নতুন বিপদ থেকে উদ্ধার পেতে এথেন্স দ্বিতীয় পেরদিক্কাসের সঙ্গে মৈত্রীচুক্তিতে আবদ্ধ হতে বাধ্য হয়, কিন্তু পেরদিক্কাস দ্রুত এই চুক্তি ভেঙে পতিদিয়ার দিকে যাত্রা করেন। যাই হোক, এই যুদ্ধে এথেন্স জয়লাভ করে এবং পরবর্তী বছরগুলিতে ম্যাসিডন গ্রিক শহরগুলির মধ্যে সংগঠিত পেলোপোনেসীয় যুদ্ধে জড়িয়ে পড়ে।
৪৩১ খ্রিস্টপূর্বাব্দে নিম্ফোদোরাস নামক একজন এথেনীয় নারী থ্রেসের রাজা সিতালকেসের সঙ্গে বিবাহবন্ধনে আবদ্ধ হলে থ্রেস ও এথেন্স পরস্পরের সঙ্গে মৈত্রীচুক্তিতে আবদ্ধ হয়। নিম্ফোদোরাসের মধ্যস্থতায় এথেন্স ও দ্বিতীয় পেরদিক্কাসের মধ্যে চুক্তি সম্পাদিত হয়। এর ফলে থের্মা পুনরায় ম্যাসিডনের অন্তর্ভুক্ত হয়, ফিলিপের ওপর থেকে এথেন্স তাঁদের সমর্থন সরিয়ে দেয় এবং থ্রেস ফিলিপকে গ্রেপ্তার করার জন্য তাদের সহায়তার প্রতিশ্রুতি দেয়।
৪২৯ খ্রিস্টপূর্বাব্দে এথেন্সের সঙ্গে বিশ্বাসঘাতকতা করে দ্বিতীয় পেরদিক্কাস আকার্নানিয়া অঞ্চলের ওপর স্পার্টার আক্রমণের সমর্থনে ১০০০ জন সৈন্য পাঠান। এই বিশ্বাসভঙ্গের প্রতিশোধ নিতে সিতালকেস ম্যাসিডন আক্রমণ করেন। সিতালকেসের সমর্থনে প্রতিশ্রুতিবদ্ধ এথেনীয়রা এগিয়ে না আসায় দ্বিতীয় পেরদিক্কাস সেই সুযোগ গ্রহণ করে কূটনীতির সাহায্যে এই বিবাদের নিষ্পত্তি করেন। তিনি তাঁর ভগ্নীর সঙ্গে সিতালকেসের ভ্রাতুষ্পুত্রের বিবাহের প্রতিশ্রুতি দিলে থ্রেসের বাহিনী ম্যাসিডন থেকে চলে যায়।
এরপর দ্বিতীয় পেরদিক্কাস স্পার্টার সঙ্গে মিত্রতা সূত্রে আবদ্ধ হন এবং ৪২৪ খ্রিস্টপূর্বাব্দে এথেন্সের অধিকার থেকে আম্ফিপোলিস শহরটিকে কেড়ে নিতে স্পার্টার সেনানায়ক ব্রাসিদাস্কে সহায়তা করেন। এরফলে এথেন্সের সমর ও অর্থনীতি প্রচণ্ড ভাবে ধাক্কা খায় কারণ এই শহর থেকে তাঁদের রণতরীর জন্য প্রয়োজনীয় কাঠের সরবরাহ হত। এই সুযোগে ম্যাসিডোনিয়রা পরবর্তী কয়েক বছর ধরে তাঁদের চড়া দামে কাঠ বিক্রি করার সুযোগ পায়। এর পরিবর্তে স্পার্টা লুঙ্কেস্তিসের রাজা আররাবাইওসের বিরুদ্ধে আক্রমণ করে ম্যাসিডনের সীমান্ত সুরক্ষিত করার চেষ্টা করে। এই যুদ্ধে ইলিরিয়রা প্রথমে পেরদিক্কাসকে সমর্থনের কথা বললেও পরে অবস্থান বদল করে তাঁদের বিরুদ্ধে আক্রমণ করলে ম্যাসিডোনিয় সেনা স্পার্টার সৈন্যদের ফেলে রেখে পালিয়ে যায়। স্পার্টার বাহিনী ধীরে ধীরে পশ্চাদপসারণ করে ঠিকই, কিন্তু এই ঘটনায় ম্যাসিডন ও স্পার্টার মধ্যে সম্পর্কের অবনতি ঘটে। ফলে দ্বিতীয় পেরদিক্কাস ৪২৩ খ্রিস্টপূর্বাব্দে পুনরায় এথেন্সের সঙ্গে কূটনৈতিক সম্পর্ক তৈরী করতে বাধ্য হন।
৪১৭ খ্রিস্টপূর্বাব্দে দ্বিতীয় পেরদিক্কাস পুনরায় এথেন্সের সঙ্গ ত্যাগ করে স্পার্টার সঙ্গে মিত্রতা করে, কিন্তু চার বছরের মধ্যেই এথেন্সের চাপে তিনি এই সম্পর্ক ত্যাগ করে এথেন্সকে আম্ফিপোলিস শহর আক্রমণে সহায়তা করেন।
পূর্ণচন্দ্র দাস
পূর্ণচন্দ্র দাস (১ জুন, ১৮৯৯ - ৪ মে, ১৯৫৬) () ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি বঙ্গবাসী কলেজের লেখাপড়া পরিত্যাগ করে মাদারিপুরে ১৯১০ সালে "মাদারিপুর সমিতি" নামে একটি ব্রিটিশ বিরোধী বিপ্লবী দল গঠন করেন।
১৯১৪-১৫ সনে তিনি বাঘা যতীনের সঙ্গে কাজ করেন। বালেশ্বরের ট্রেঞ্চযুদ্ধে বাঘা যতীনের চারজন পার্শ্বচর তাঁরই দলের (মাদারিপুর সমিতি) কর্মী ছিলেন। বাঘা যতীনের এই চারজন পার্শ্বচর ছিলেন চিত্তপ্রিয় রায়চৌধুরী, যতীশ পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ১৯১৩ সালে ফরিদপুর ষড়যন্ত্র মামলায় পূর্ণচন্দ্র গ্রেপ্তার হন এবং কিছুদিন পর মুক্তি পান। কিন্তু ১৯১৪ সনে ভারত-রক্ষা আইনে ধৃত হয়ে ১৯২০ সাল পর্যন্ত জেলে আটক থাকেন। পরে তিনি নেতাজী সুভাষচন্দ্রের নবগঠিত ফরওয়ার্ড ব্লকের সঙ্গে যুক্ত হন এবং ১৯৪০ সালে পুনরায় গ্রেপ্তার হয়ে ১৯৪৬ সালে মুক্তি পান। দেশ বিভাগের পর দলীয় রাজনীতি ত্যাগ করেন এবং কলকাতায় উদ্বাস্তু পুনর্বাসন বোর্ডের সদস্য হয়ে বাস্তুহারাদের কল্যাণে তৎপর হন। ১৯৫৬ সালে বালিগঞ্জে সুবোধ নামে এক প্রাক্তন বিপ্লবীর ছুরিকাঘাতে তাঁর মৃত্যু ঘটে। তিনি জেলে মোট ২৭ বছর আটক ছিলেন। ২ বছর পলাতক অবস্থায় ছিলেন। তিনি ৩৩ দিন অনশন ধর্মঘট করেছিলেন।
পূর্ণচন্দ্র দাসের জন্ম মাদারিপুর জেলার রাজৈর উপজেলার সমাজ ইশিবপুরে। তাঁর বাবার নাম কাশীনাথ দাস। ১৯১০ সনে তিনি মাদারিপুর হাই স্কুল থেকে ম্যাট্রিক পাস করে কলকাতার বঙ্গবাসী কলেজে লেখাপড়া শুরু করেন।
পেস্তা বাদাম
পেস্তা বাদাম () (বৈজ্ঞানিক নাম "Pistacia vera") একপ্রকার বাদাম। এই গাছ ছোট এবং পর্নমোচী Deciduous, মধ্য এশিয়া জাত। পেস্তা বাদামের রঙ সুস্বাদ, মনোরম হাল্কা গন্ধ এবং ভালো সংরক্ষণ গুনের জন্য, অধিক জনপ্রিয় এবং এই কারনেই অন্যান্য বাদামের তুলনায় এই বাদাম অনেক দামী।
পেস্তা বাদামের খোলা বা খোলস পাতলা হয়। বাদামগুলি যখন পরিপক্ক হয়, তখন এই খোলসটি নিজে থেকেই একপাশে ফেটে যায়। ফলে তখন শাঁস খুব সহজেই বার করে নেওয়া যায়। শাঁসটি একটা পাতলা লালচে বাদামী রঙের আবরনে মোড়া থাকে, এই আবরনকে পেল্লিকেল Pellicel বলা হয়। এই খোসাটি ছাড়িয়ে দিলে, বাদামটি সবুজ বর্নের হয়।
পেস্তা বাদাম ভারতবর্ষে উৎপন্ন হয় না। তবে এদেশে এই বাদামের বিপুল প্রচলন আছে। ইরান, চীন, আফগানিস্থান ও অন্যান্য দেশ থেকে অধিক পরিমানে আমদানী করা হয়।
পেস্তা বাদামের সবুজ রঙের জন্য, খাবার সাজানোর কাজে প্রচুর পরিমানে ব্যবহার করা হয়। বিশেষত দামী দামী খাবারের প্লেট সাজানোর কাজেও ব্যবহার করা হয়।। মিষ্টি, আইস্ক্রিম , পুডিং ইত্যাদিতে বানানোর উপকরন হল পেস্তা বাদাম। এছাড়া নোনতা ও স্যাঁকা পেস্তা বাদাম ভীষন জনপ্রিয়। পেস্তা বাদামের থেকে তৈরী তেল চর্ম রোগের ওষুধ হিসাবেও ব্যবহার করা হয়।
সাভার পৌরসভা
সাভার পৌরসভা ঢাকা বিভাগের ঢাকা জেলার অন্তর্গত সাভার উপজেলার একটি প্রশাসনিক অঞ্চল যা রাজধানী ঢাকার সবচেয়ে কাছের পৌরসভা হিসেবে বিবেচিত। ১১৯২ সালে সাভার পৌরসভা গঠিত হয়। এটি একটি প্রথম শ্রেণির পৌরসভা।
উত্তরে - ঘোড়াদিয়া, মল্লিরটেক, টেউটি, বনপুকুর
দক্ষিণে - কর্ণপাড়া, ব্যাংক টাউন
পূর্বে - ধরেন্ডা মৌজা, বনগাঁও ইউনিয়ন
পশ্চিমে - বংশী ও ধলেশ্বরী নদী
ম্যাসিডনের প্রথম আর্কেলাওস
প্রথম আর্কেলাওস (; ) ম্যাসিডন শাসনকারী আর্গিয়াদ রাজবংশের ত্রয়োদশ রাজা ছিলেন।
প্রথম আর্কেলাওস আর্গিয়াদ রাজবংশের দ্বাদশ রাজা দ্বিতীয় পেরদিক্কাস ও এক ক্রীতদাসীর পুত্র ছিলেন। ৪৪৮ খ্রিস্টপূর্বাব্দে তিনি তাঁর জ্যেষ্ঠতাত ও তৎকালীন শাসক দ্বিতীয় আলকেতাসকে হত্যা করলে তাঁর পিতা পরবর্তী শাসক হিসেবে সিংহাসন আরোহণ করেন। এই সময় তিনি সিংহাসনের প্রকৃত উত্তরাধিকারী তাঁর সৎ-ভাইকে হত্যা করেন। ৪১৩ খ্রিস্টাব্দে পিতার মৃত্যুর পর নিষ্কন্টক প্রথম আর্কেলাওস ম্যাসিডনের সিংহাসনে বসেন।
ক্ষমতালাভের পরেই প্রথম আর্কেলাওস এথেন্সের সঙ্গে ম্যাসিডনের অর্ধশতাব্দী ব্যাপী বৈরিতার অবসান করেন। ৪১৩ খ্রিস্টাব্দে সিরাকুজে একটি যুদ্ধে এথেন্স প্রচণ্ড ভাবে পরাজিত হয়। প্রথম আর্কেলাওস এথেন্সের এই পরাজয়ের পর নতুন রণতরী নির্মাণের জন্য প্রয়োজনীয় কাঠের জোগান দিলে এথেনীয়রা কৃতজ্ঞতাবশতঃ তাঁকে প্রোক্সেনোস উপাধি প্রদান করেন।
প্রথম আর্কেলাওস একজন সংস্কৃতি ও শিল্পকলামনস্ক শাসক ছিলেন। দক্ষিণ গ্রিসের সঙ্গে তাঁর সাংস্কৃতিক যোগাযোগ ছিল। পেল্লা শহরে রাজধানী স্থানান্তরের পর তিনি আগাথোন ও ইউরিপিদিসের মতো বিখ্যাত কবি, জিউক্সিসের মতো বিখ্যাত চিত্রকর প্রভৃতি সমকালীন যুগের বেশ কয়েকজন শিল্পীদের পৃষ্ঠপোষকতা করেন। তিনি ম্যাসিডনের দিওন অঞ্চলে জিউসের সম্মানে অলিম্পিয়া নামক একটি ধর্মীয়, ক্রীড়া ও সঙ্গীত অনুষ্ঠান পুনঃপ্রচলন করেন। তিনি নিজে প্রাচীন অলিম্পিক গেমস ও পাইথিয়া গেমসে রথ দৌড় প্রতিযোগিতায় অংশ নিয়ে জয় লাভ করেন।
রাজ্যের অভ্যন্তরীণ সংস্কারেও তাঁর সমান মনোযোগ ছিল। তিনি প্রচুর ভালো গুণমানের মুদ্রা চালু করেন। এছাড়া সামরিক বাহিনীর যাতায়াতের সুবিধের জন্য রাস্তা নির্মাণ করেন। তিনি পদাতিক ও অশ্বারোহী বাহিনীকেও সুসংগঠিত করেন।
প্রাচীন যুগের রোমান লেখক ক্লদিয়াস এলিয়ানসের মতে, ৩৯৯ খ্রিস্টপূর্বাব্দে একটি শিকারের সময় ক্রাতেরোস নামক রাজসভার এক সদস্যের হাতে প্রথম আর্কেলাওসের মৃত্যু ঘটে। নিজ কন্যাকে ক্রাতেরোসের সাথে বিবাহের প্রতিশ্রুতি দিয়ে তা রক্ষা না করায় ক্রাতেরোস তাঁকে হত্যা করেন বলে এলিয়ানস মত প্রকাশ করেছেন। দায়াদোরাস সিক্যুলাসের মতে, এই হত্যা দুর্ঘটনাবশতঃ ঘটেছিল। ঊনবিংশ শতাব্দীর গ্রিক ঐতিহাসিক কনস্তান্তিনোস প্যাপাররিগোপোলোসের মতে, দেকামনিকোস নামক এক ম্যাসিডোনিয় সভাসদ এই হত্যার সঙ্গে যুক্ত ছিলেন। কোন এক সময়, কবি ইউরিপিদিসকে অপমান করায় ক্রুদ্ধ প্রথম আর্কেলাওস দেকামনিকোস চাবুকের প্রহারের শাস্তি ধার্য্য করেন। অপমানিত দেকামনিকোস এই ঘটনা মনে রেখে কয়েক বছর পরে আর্কেলাওসকে হত্যায় সাহায্য করে এর প্রতিশোধ নেন।, অ্যারিস্টটলের বয়ান অনুযায়ী, প্রথম আর্কেলাওস তাঁকে যৌন হেনস্থা করায় অপমানিত ক্রাতেরোস তাঁর দুই সঙ্গী দেকামনিকোস ও হেল্লানোক্রাতেসের সঙ্গে মিলিত ভাবে তাঁকে হত্যা করেন।
কলিন ক্রফট
কলিন এভারটন হান্ট ক্রফট (; জন্ম: ১৫ মার্চ, ১৯৫৩) ব্রিটিশ গায়ানার ডেমেরারা এলাকার ল্যাঙ্কাস্টার ভিলেজে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন কলিন ক্রফট। দীর্ঘদেহী ক্রফট মূলতঃ বোলার ছিলেন। ডানহাতে ফাস্ট বোলিং করার পাশাপাশি ডানহাতে ব্যাটিংয়ে অভ্যস্ত ছিলেন তিনি। ঘরোয়া প্রথম-শ্রেণীর ক্রিকেটে গায়ানাসহ ডেমেরারা ও ল্যাঙ্কাশায়ার দলের প্রতিনিধিত্ব করেছেন তিনি।
১৯৭০-এর দশকের শেষার্ধ্ব থেকে ১৯৮০-এর দশকের শুরুর দিকে অ্যান্ডি রবার্টস, মাইকেল হোল্ডিং ও জোয়েল গার্নারের সাথে দলের অগ্রযাত্রায় গুরুত্বপূর্ণ অবদান রাখেন তিনি। এ চাররত্নের বোলিং আক্রমণে টেস্ট ও একদিনের আন্তর্জাতিক স্তরের ক্রিকেটে প্রতিপক্ষের ব্যাটসম্যানদের উপর ত্রাসের রাজত্ব কায়েমসহ বৈশ্বিক ক্রিকেটে একাধিপত্য বিস্তার করেছেন। ৬ ফুট ৫ ইঞ্চির আদর্শ উচ্চতার অধিকারী হওয়ায় তিনি বলকে বাউন্সার সহযোগে আক্রমণাত্মক ভঙ্গীমায় বোলিংয়ে সক্ষমতা দেখিয়েছেন। বিশেষ করে ডানহাতি ব্যাটসম্যানদের দিকে বলকে বেশ বাঁক খাওয়াতেন।
১৮ ফেব্রুয়ারি, ১৯৭৭ তারিখে পাকিস্তানের বিপক্ষে তাঁর টেস্ট অভিষেক ঘটে। পাকিস্তানের বিপক্ষে নিজস্ব সেরা ৮/২৯ লাভ করেন যা অদ্যাবধি ওয়েস্ট ইন্ডিজের ফাস্ট বোলারদের মধ্যে সেরা। একই দলের বিপক্ষে ১৬ মার্চ, ১৯৭৭ তারিখে একদিনের আন্তর্জাতিকে প্রথম খেলেন ক্রফট। ১৯৭৯ সালের ক্রিকেট বিশ্বকাপে দ্বিতীয়বারের মতো শিরোপা বিজয়ী ওয়েস্ট ইন্ডিজ দলের অন্যতম সদস্য ছিলেন তিনি।
১৯৮২ সালে আন্তর্জাতিক ক্রীড়াঙ্গনে বর্ণবৈষম্যবাদজনিত নিষেধাজ্ঞায় কবলিত দক্ষিণ আফ্রিকায় বিদ্রোহী দলের সফরে অংশ নেন। দক্ষিণ আফ্রিকা সরকার কর্তৃক বিদ্রোহী দলের খেলোয়াড়গণ ‘সম্মানিত শ্বেতাঙ্গ’ মর্যাদার অধিকার পায় ও শ্বেতাঙ্গ ক্রিকেট এলাকাভূক্ত স্থানে খেলার অনুমতিপ্রাপ্ত হন। ফলে দক্ষিণ আফ্রিকা সফরে আন্তর্জাতিক নিষেধাজ্ঞা উপেক্ষা করায় তাঁকেসহ অংশগ্রহণকারী সকলকে আন্তর্জাতিক ক্রিকেটাঙ্গন থেকে আজীবন নিষিদ্ধ ঘোষণা করা হয়। এরফলে কার্যতঃ তাঁর খেলোয়াড়ী জীবনের সমাপ্তি ঘটে ও নিজ দেশে প্রত্যাবর্তন না করে মার্কিন যুক্তরাষ্ট্রে অভিবাসিত হন। অবশ্য ঐ নিষেধাজ্ঞার বিষয়টি ১৯৮৯ সালে ওয়েস্ট ইন্ডিজ ক্রিকেট বোর্ড ও জাতিসংঘ কর্তৃক প্রত্যাহার করে নেয়া হয়।
২০০৭-০৮ মৌসুমে যুক্তরাজ্যের বার্কশায়ারের উইঙ্কফিল্ড রো এলাকায় অবস্থিত ল্যাম্বরুক স্কুলে গণিত বিষয়ে অধ্যাপনা কর্মের সাথে জড়িত হন। সেখানে তিনি দেড় বছর অবস্থান করেন। সেখানে তিনি বিদ্যালয় দলকে কোচিং না করালেও নিয়মিতভাবে অভিভাবকদেরকে অটোগ্রাফ দিতেন।
১৯৯৪ সাল থেকে ধারাভাষ্যকার/বিশ্লেষক হিসেবে খণ্ডকালীন কাজের সাথে সম্পৃক্ত হন তিনি। এছাড়াও তিনি ক্রিকইনফোর অন্যতম লেখক ছিলেন। ওয়েস্ট ইন্ডিজের সফরের সাথে অবস্থান নিয়ে ক্রীড়া সাংবাদিকতার দিকে ঝুঁকে পড়েন। ১৯৯৫ সালে সর্বপ্রথম যুক্তরাজ্যে ক্রিকেট সফরকে ঘিরে লেখেন। ২০০৭ সালের আইসিসি ক্রিকেট বিশ্বকাপে রেডিওতে বিবিসি’র টেস্ট ম্যাচ স্পেশালে গায়ানাভিত্তিক খেলাগুলোর সবকটিতে বিশ্লেষকের ভূমিকায় অবতীর্ণ হন। একই বছরে ইংল্যান্ডে দলের সফরেও এ ভূমিকায় ছিলেন।
১৯৭৩ থেকে ১৯৮১ সাল পর্যন্ত ক্রিকেটের পাশাপাশি এয়ার ট্রাফিক কন্ট্র্রোলার হিসেবে চাকুরী করেন। মার্কিন যুক্তরাষ্ট্রে কমার্শিয়াল এয়ারলাইন পাইলট হিসেবেও তিনি নিবন্ধিত হন। এরফলে যুক্তরাজ্যসহ ক্যারিবিয় দেশগুলোয়ও বাণিজ্যিকভাবে পাইলট হিসেবে বিমান পরিচালনা করেছেন। এছাড়াও তিনি স্কাই স্পোর্টসে ওয়েস্ট ইন্ডিজের খেলা চলাকালীন স্টুডিওতে অতিথি হিসেবে নিয়মিতভাবে অংশ নিচ্ছেন।
বিশ্ব বন্ধুত্ব দিবস
বিশ্ব বন্ধুত্ব দিবস প্রতি বছর আগস্ট মাসের প্রথম রবিবারে সারা বিশ্বজুড়ে পালন করা হয়।
বন্ধুত্ব দিবস হলমার্ক কার্ডের প্রতিষ্ঠাতা “জয়েস হল” দ্বারা উন্নীত হয়েছিল ১৯১৯ সালে এবং আগস্টের প্রথম রবিবার বন্ধুত্ব দিবস এবং এই দিন সবাই একে অন্যেকে কার্ড পাঠাত। কিন্তু, বন্ধুত্ব দিবসের ইতিহাস মার্কিন যুক্তরাষ্ট্র থেকে শুরু। ১৯৩৫ সালে, মার্কিন কংগ্রেস ঘোষণা করেন যে আগস্ট মাসের প্রতি প্রথম রবিবার বন্ধুত্ব দিবস হিসেবে প্রতিপালিত হবে। সেই থেকে বন্ধুত্ব দিবস হয় জাতীয় উদযাপিত দিনগুলোর মধ্যে একটি। খুব শীঘ্রই এটি খুব জনপ্রিয় হয়ে ওঠে এবং আন্তর্জাতিক বন্ধুত্ব দিবস এর রুপ লাভ করে। বিশ্ব বন্ধুত্ব দিবস ধারণাটি ১৯৫৮ সালের ২০ জুলাই ডঃ Artemio Bracho দ্বারা প্রস্তাবিত হয়, যখন তিনি তাঁর বন্ধুদের সাথে “পুয়ের্তো Pinasco” তে (নদীর তীরে একটি শহর যা উত্তর Asuncion, Paraguay থেকে প্রায় ২০০ মাইল দূরে অবস্থিত) ডিনার করছিলেন। কিন্তু বন্ধুত্ব দিবস বিভিন্ন দেশে বিভিন্ন তারিখে পালন করা হয় প্রথম বিশ্ব বন্ধুত্ব দিবস ৩০ জুলাই করার জন্য প্রস্তাবিত হয়ে ছিল ১৯৫৮ সালে। ১৯৯৭ সালে জাতিসংঘ বিশ্বময় বন্ধুত্বের আলাদা অবস্থানে নিজেদের নিয়ে যায় ৷ ২৭ এপ্রিল ২০১১ জাতিসংঘের সাধারণ অধিবেশনে ৩০ জুলাইকে বিশ্ব বন্ধুত্ব দিবস হিসেবে ঘোষণা করা হয়৷ তবে ভারত, বাংলাদেশ সহ কিছু দেশে আগস্টের প্রথম রবিবার বন্ধুত্ব দিবস উদযাপন করে ৷
প্রাচীন মিশরীয় শিল্পকলা
প্রাচীন মিশরীয় শিল্পকলায় ধর্মের প্রভাব ছিল প্রবল। ধর্মের সাথে নিবিড় সম্পর্কযুক্ত মিশরীয় শিল্পকলাকে ধর্মীয় শিল্পকলা বলেও অভিহিত করা হয়। বাস্তবতা ও আধ্যাত্মিকতার অনুপ্রেরণায় মিশরীয় শিল্পকলার বিকাশ ঘটেছিল। অন্যান্য সভ্যতার মতো মিশরীয় সভ্যতা শিল্পকলার প্রধান তিনটি দিক যথাঃ স্থাপত্য, ভাস্কর্য এবং চিত্রকলার বিকাশ ঘটে।
স্থাপত্য শিল্পঃ মিশরীয় স্থাপত্যশিল্প অনন্য ঐশ্বর্যের দাবিদার। স্থাপত্যশিল্পে মিশরীয়রা অসাধারণ দক্ষতার পরিচয় দিয়েছিল বলেই মিশরীয়দের বলা হয় ইতিহাসের শ্রেষ্ঠ নির্মাতা। প্রত্নতাত্ত্বিক খননকার্যের ফলে মিশরীয়দের স্মৃতিসৌধ,প্রাসাদ,মন্দির ও পিরামিড স্থাপত্যে তাদের অসামান্য কৃতিত্ব প্রকাশিত হয়। প্রাচীন মিশরীয়রা মৃত্যুর পরে জীবনে বিশ্বাস করতো এবং সেটাকেই আসল জীবন বলে মনে করতো। এর থেকেই মৃতদেহটিকে অবিকল অবস্থায় রক্ষা করার জন্য মৃতদেহকে মমি করা এবং সমাধির ব্যাপারটিও তাই ক্রমশ গুরুত্ব পেতে শুরু করে। সবচেয়ে প্রাচীন যে সমাধিগুলো এখনো চোখে পড়ে সেগুলো খুব সাধারণ ছিল। এমনকি ঐসময় ফারাওদের মৃতদেহও সাধারণভাবেই সমাহিত করা হতো। ঐসময় সাধারণত বালি-মাটিতে একটি চৌকো বা গোল গর্ত খুড়ে মৃতদেহের মমিকে মাদুরে জড়িয়ে শুইয়ে রাখা হতো এবং তারপর বালি-মাটি চাপা দিয়ে একধরণের সমাধি নির্মাণ করা হতো।
ডেরেক মারে
ডেরেক ল্যান্স মারে (; জন্ম: ২০ মে, ১৯৪৩) ত্রিনিদাদ ও টোবাগোর পোর্ট অব স্পেনে জন্মগ্রহণকারী সাবেক প্রথিতযশা ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও কার্যকরী ডানহাতি ব্যাটসম্যান ছিলেন ডেরেক মারে। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর সদস্য থাকাকালে দলের অধিনায়কত্ব করেছেন তিনি। ইংল্যান্ডের কাউন্টি চ্যাম্পিয়নশীপে ওয়ারউইকশায়ারের প্রতিনিধিত্ব করেন। ক্রিকেট বিশ্বকাপের প্রথম ও দ্বিতীয় শিরোপা বিজয়ী ওয়েস্ট ইন্ডিজ দলের সদস্য ছিলেন।
কুইন্স রয়্যাল কলেজে অধ্যয়ন করেন। বিদ্যালয়ে থাকাকালীন ত্রিনিদাদ ও টোবাগো জাতীয় ক্রিকেট দলে প্রথম খেলার সুযোগ লাভ করেন। দলে তিনি উইকেট-রক্ষকের দায়িত্বে ছিলেন। ১৯৭৬ থেকে ১৯৮১ সময়কালে ত্রিনিদাদ ও টোবাগো দলের অধিনায়কের দায়িত্ব পালন করেন। এরপর তিনি নটিংহাম বিশ্ববিদ্যালয় ও কেমব্রিজের জিসাস কলেজে পড়াশোনা করেছেন। এসময়েই তিনি কেমব্রিজ ব্লু লাভ করেন। এছাড়াও ১৯৬৭ সালে কেমব্রিজ বিশ্ববিদ্যালয় ক্রিকেট ক্লাবের অধিনায়কত্ব করেন। ঐ বছরই তিনি ‘মরিন’ নাম্নী এক রমণীর পাণিগ্রহণ করেন। তাঁদের সংসারে ‘মাইকেল’ ও ‘নাইজেল’ নামে দুই পুত্র রয়েছে।
১৯৭০-এর দশকে অ্যান্ডি রবার্টস, মাইকেল হোল্ডিং, জোয়েল গার্নার ও কলিন ক্রফটের ন্যায় প্রথিতযশা ফাস্ট বোলারদের বল রক্ষার্থে উইকেটের পিছনে সফলভাবে মোকাবেলা করেছেন তিনি। সমগ্র খেলোয়াড়ী জীবনে ৬২ টেস্টে অংশ নিয়ে ১৮৯টি টেস্ট ডিসমিসালে নিজেকে জড়িয়ে রাখেন মারে।
২০ বছর বয়সে প্রথমবারের মতো ওয়েস্ট ইন্ডিজ দলে খেলার জন্য মনোনীত হন। ১৯৬৩ সালে ফ্রাঙ্ক ওরেলের নেতৃত্বাধীন সিরিজে রেকর্ডসংখ্যক ২৪ ডিসমিসালে অংশ নেন। এছাড়াও দলে মাঝারি সারির ব্যাটসম্যান হিসেবে মাঠে নামতেন। কিন্তু টেস্টে কোন সেঞ্চুরি করতে ব্যর্থ হয়েছেন। ১৯৭৫ সালে ভারতের বিপক্ষে তিনি তাঁর সর্বোচ্চ টেস্ট রান ৯১ তোলেন। তবে ক্লাইভ লয়েডের (২৪২*) সাথে ২৫০ রানের মূল্যবান জুটি গড়েন।
১৯৭৫ ও ১৯৭৯ সালের ক্রিকেট বিশ্বকাপের প্রথম দুই শিরোপা বিজয়ী ওয়েস্ট ইন্ডিজ দলের সদস্য ছিলেন। দলে তিনি সহঃ অধিনায়কের দায়িত্বে ছিলেন তিনি। এছাড়াও, ১৯৭৯ সালে তৎকালীন বিখ্যাত অধিনায়ক ক্লাইভ লয়েডের অনুপস্থিতিতে একটি টেস্টে দলকে নেতৃত্ব দেন।
১৯৭৩ সালে প্রতিষ্ঠিত ওয়েস্ট ইন্ডিজ প্লেয়ার্স অ্যাসোসিয়েশনের প্রতিষ্ঠাতা সভাপতি রোহন কানহাইয়ের সাথে প্রতিষ্ঠাতা সম্পাদকের দায়িত্ব পালন করেন তিনি।
১৯৭৮ থেকে ১৯৮৯ সময়কালে ত্রিনিদাদ ও টোবাগোর বৈদেশিক সম্পর্ক বিভাগে কূটনীতিবিদের দায়িত্ব পালন করেন। মার্কিন যুক্তরাষ্ট্রের নিউইয়র্কে ফিফথ কমিটিতে সহঃ সভাপতি ও প্রোগ্রাম এন্ড কোঅর্ডিনেশন বিষয়ক কমিটিতে সভাপতি ছিলেন তিনি।
১৯৯২ সালে তিনটি একদিনের আন্তর্জাতিকে ম্যাচ রেফারি হিসেবে খেলা পরিচালনার সাথে সম্পৃক্ত ছিলেন মারে। বর্তমানে তিনি ত্রিনিদাদ ও টোবাগো ক্রিকেট বোর্ডের সভাপতি হিসেবে দায়িত্ব পালন করছেন। ক্রিকেটের বাইরে ত্রিনিদাদ ও টোবাগো ট্রান্সপারেন্সি ইনস্টিটিউটের সভাপতিত্ব করছেন যা দুর্নীতি বিরোধী সংগঠন ট্রান্সপারেন্সি ইন্টারন্যাশনালের স্থানীয় শাখা।
কুশাং শেরপা
কুশাং শেরপা () (জন্ম ১৫ই ফেব্রুয়ারি ১৯৬৫) একজন ভারতীয় পর্বতারোহী, যিনি বিশ্বের প্রথম মানুষ হিসেবে মাউন্ট এভারেস্ট শৃঙ্গ তিনদিক দিয়ে আরোহণ করে বিশ্বরেকর্ড করেন।
কুশাং শেরপা ১৯৬৫ খ্রিস্টাব্দের ১৫ই ফেব্রুয়ারী নেপালের মাকালু অঞ্চলে জন্মগ্রহন করেন। যখন তাঁর চৌদ্দ বছর বয়স, সেই সময় একটি অভিযাত্রী দল ওনার গ্রামের পাশ দিয়ে যাচ্ছিল, তখন কুশাং মালবাহকের কাজ করার জন্য তাদের সাথে পালিয়ে যান। তিনি বিশ্বের প্রথম মানুষ যিনি কম্পাসের তিনটি দিক দিয়ে এভারেস্ট আরোহণ করেন বিশ্বরেকর্ড করেন।। তিনি ১৯৯৩ খ্রিস্টাব্দের ১০ই মে এভারেস্টের দক্ষিণ-পূর্ব শৈলশিরা বরাবর, ১৯৯৬ খ্রিস্টাব্দে ১৭ই মে উত্তর-পূর্ব শৈলশিরা বরাবর, ১৯৯৮ খ্রিস্টব্দের ২৮শে মে দক্ষিণ-পূর্ব শৈলশিরা বরাবর এবং ১৯৯৯ খ্রিস্টাব্দের ২৮শে মে দুর্গম পূর্ব দিকের খাংসুং ফেস ধরে মাউন্ট এভারেস্ট আরোহণ করেন।
কুশাং দোরজি শেরপা বর্তমানে ভারতের পশ্চিমবঙ্গ রাজ্যের দার্জিলিং শহরে বসবাস করেন এবং দার্জিলিঙের হিমালয়ান মাউন্টেনিয়ারিং ইনস্টিটিউট এ প্রশিক্ষক হিসাবে কর্মরত।
কুশাং শেরপা মোট পাঁচবার এভারেস্ট শৃঙ্গ জয় করেন।
ভালদিভিয়া সংস্কৃতি
চাভিন সংস্কৃতি যদি এক অর্থে কারাল-সুপে সভ্যতার উত্তরাধিকার বহন করে থাকে, লাস ভেগাস সংস্কৃতির সরাসরি উত্তরাধিকার বর্তায় ভালদিভিয়া সংস্কৃতির উপর। তবে এই দুই প্রাচীন সংস্কৃতি সময়ের হিসেবে পরস্পর সরাসরি যুক্ত ছিল না, বরং একের বিলোপ ও অপরের উদ্ভবের মধ্যে প্রায় ৬০০ বছরের ব্যবধান পরিলক্ষিত হয়। বর্তমান ইকুয়েডরের গুয়াইয়াস প্রদেশের সান্তা এলেনা উপদ্বীপের ভালদিভিয়া শহরের কাছে নব্যপ্রস্তরযুগীয় এই সংস্কৃতির কেন্দ্রগুলি প্রথম আবিস্কৃত হয়েছিল বলে তার এই নাম। খ্রিস্টপূর্ব ৩৫০০ - ১৮০০ অব্দের মধ্যে ইকুয়েডরের পশ্চিম উপকূল বরাবর এই সংস্কৃতির বিকাশ ঘটে। সেই হিসেবে এই সংস্কৃতি ছিল দক্ষিণে বিকশিত ও উন্নত কারাল সভ্যতারই সমসাময়িক। তবে কারাল সভ্যতার মতো এখানে কোনও বৃহৎ শহর গড়ে ওঠা বা জটিল প্রশাসনিক কর্মকাণ্ডের তেমন নিদর্শন পাওয়া যায় না। গুয়াইয়াস, লস রিওস, মানাবি এবং এল ওরো প্রভৃতি প্রদেশে লা সেন্তিনেলা, লা লোরা, পুয়েব্লো নুয়েভো, সান ইসিদ্রো, সান পাবলো, প্রভৃতি স্থানে এই সভ্যতার প্রায় ১৫০টি কেন্দ্র খুঁজে পাওয়া গেছে।
ইকুয়েডরীয় প্রত্নতত্ত্ববিদ এমিলিও এস্ত্রাদা ১৯৫৬ সালে প্রথম এই সংস্কৃতির নিদর্শন আবিষ্কার করেন। এরা মৃৎপাত্র তৈরি করতে জানতো; এদের তৈরি মৃৎপাত্রগুলিতে প্রথমদিকে সুক্ষতার যথেষ্ট অভাব পরিলক্ষিত হলেও ক্রমে ক্রমে এরা এতে খুবই দক্ষ হয়ে ওঠে। পরবর্তী সময়ে তৈরি এদের রঙীন, পালিশযুক্ত ও সুক্ষ কারুকার্যতে পরিপূর্ণ পাত্রগুলি তার সাক্ষ বহন করে। এদের জীবনযাত্রার মূল ভিত্তি ছিল কৃষি ও মৎসশিকার। মেইজ, কাসাভা, বিনস, স্কোয়াশ, তুলো, প্রভৃতি ছিল তাদের প্রধান ফসল। সমুদ্র উপকূল, খাঁড়ি ও নদী থেকে তারা মাছও ধরতো। তুলো থেকে তারা কাপড় তৈরি করতো।
ভালদিভিয়ার মানুষের থাকার জায়গারও একটি অদ্ভুত বৈশিষ্ট্য আছে। কোনও একটি জায়গাকে কেন্দ্র করে সাধারণত বৃত্তাকারে বা উপবৃত্তাকারে বাড়িগুলিকে সাজিয়ে তাদের বসতিগুলি গড়ে উঠেছিল। এখনও পর্যন্ত আবিষ্কৃত সবচেয়ে বড় ভালদিভীয় বসতিটি প্রায় ১০ হেক্টর জমির উপর গড়ে উঠেছিল। সেখানে যতদূর সম্ভব প্রায় ৩০০ মানুষ বসবাস করতো। তাদের বাড়িগুলিও ছিল বৃত্তাকার, উপবৃত্তাকার বা কিছুটা U-আকৃতির। এদের তৈরি "ভেনাস" মূর্তিগুলিও বিশেষভাবে বিখ্যাত। আরও উল্লেখ্য, এই মূর্তিগুলি প্রতিটিই আলাদা আলাদা ব্যক্তির - কোনও দেবীমূর্তি নয়। মূর্তিগুলি সাধারণত মাটি দিয়েই তৈরি হত।
ভারতে প্রাপ্ত নিমফ্যালিডি গোত্রের প্রজাপতির তালিকা
এই পাতাটি তে ভারতে প্রাপ্ত নিম্ফ্যালিডি গোত্রের প্রজাপতিতেদের বৈঞগানিক নামসহ নথিভূক্ত করা হল। ভারতে মোট নিম্ফ্যালিডি প্রজাপতিদের সংখ্যা ৫২০টি। পশ্চিমবঙ্গে এখনও পর্যন্ত ১৭৮ টির সন্ধান পাওয়া গেছে। এটি একটি বিশাল গোত্র তাই এদের সংখ্যা ও বৈচিত্র্য অনেক।
পৃথিবীতে নিম্ফ্যালিডি গোত্রের প্রজাপতিতেদের তেরোটি উপগোত্রে বিভক্ত করা যায়।